Svjetska banka: U Srbiji i Crnoj Gori se povećao broj firmi koje plaćaju mito\nU svom najnovijem izvještaju, kojim je obuhvaćeno 26 bivših socijalističkih zemalja, Turska i pet država Zapadne Evrope, Svjetska Banka zaključuje da je korupcija u posmatranim državam u padu, ali da su neophodne dalje reforme kako bi se taj pozitivan treb nastavio. Svake tri godine, počev od 1999. Svjetska banka u izvještaju pod nazivom "Antikorupcija u tranziciji - Ko uspijeva…i zašto?" posmatra detaljne podatke, prikupljene u anketi poslovnog ambijenta i učinka od oko 20.000 preduzeća. U svom trećem po redu izvještaju, generalno se zaključuje da je napredak na smanjenju korupcije nesporan, ali da je ta pošast savremenog društva u Istočnoj Evropi i bivšem Sovjetskom Savezu i dalje veća nego u zemljama Zapadne Evrope.\nŠeril Grej, koautor izvještaja i jedan od direktora Svjetske banke za region Evrope i Centralne Azije kaže da rezultati nisu sasvim očekivani:\nRiječ je o malom iznenađenju jer mnogi ljudi vjeruju da se protiv korupcije ne može boriti, da će je uvijek biti i da će uvijek biti u porastu.\nSveobuhvatna institucionalna reforma, pojednostavljenje poreskih i carinskih propisa doprinijele su poboljšanju ukupne slike prisustva korupcije u tranzicionim državama. Korupcija je i dalje vrlo prisutna u sudstvu, jer se je trend antikorupcijske inicijative u pravosuđu skoro zaživio.\nAnketirane firme ukazuju kako su Albanija i Kirgistan, kao i u prošlom izvještaju 2002. zemlje sa najgorim indikatorima korupcije. Neki od parametara pogoršali su se u Azerbejdžanu, Rusiji i Srbiji i Crnoj Gori, gdje oko polovine preduzeća korupciju vidi kao problem. Na jugoistoku Evrope broj firmi koje plaćaju mito – povećao se od 2002. do 2005. u Albaniji i Srbiji i Crnoj Gori.\nPrema objavljenim podacima oko četvrtine preduzeća koja posluju u Srbiji i Crnoj Gori kažu da je podmićivanje učestalo. Međutim, i pored toga, procenat godišnjeg prihoda koji kompanije daju kao mito, takozvani “bribe tax” smanjio se i u Albaniji i Srbiji i Crnoj Gori. U te – u vrijeme na koje se odnosi izvještaj – dvije države, Bosni i Hercegovini i Makedoniji prijavljena je i najveća percepcija podmićivanja u toku zakonodavnog procesa, za razliku od država kandidata za prijem u Evropsku uniju, Bugarske i Rumunije.\nProces priključenja Evropskoj uniji, vrlo je snažan katalizator anti-koruupcijskih inicijativa, koje i sam Brisel snažno podržava, kaže Šeril Grej:\n"EU ima vrlo pozitivnu ulogu u regionu. Zemlje Evropske unije mnogo rade na reduciranju korupcije, jačanju institucija, kredibilnih i poštenih vlasti, dobrog pravosuđa i carinskih službi."\nKao jedan od ključnih faktora u borbi protiv korupcije, u istraživanju svjetske banke navodi se i odlučna i sposobna uprava, odnosno lideri koji beskompromisno sprovode neophodne institucionalne reforme.


SportDC - Vesti - SP 2018 - Veleobrt “slučaja Brih”! Procurio dokaz da je bio potkupljen da izbaci Srbe?!\n06.07.2018 Gavro Vujanović\nFeliks Brih je najnepopularnija ličnost u Srbiji u poslednje dve nedelje, što nimalo ne čudi jer je Nemac drastično oštetio reprezentaciju Srbije protiv Švajcarske i praktično izbacio Orlove sa Mondijala. Da je Brih oštetio Srbe, potvrdila je i FIFA koja ga je ekspresno poslala kući, Nemac je sudio samo meč Srbija – Švajcarska, a pojavile su se određene sumnje da je primio novac da bi “navlačio” za Švajcarce. Na Brihovom računu odjednom se pojavilo – dva miliona evra!\nPojedini mediji smatraju da je Briha direktno kupila – šiptarska mafija! Na pitanje odakle mu toliko novac na računu, Brih nije imao jasan, već konfuzan i sumnjiv odgovor, što je samo potvrdilo da tu nisu čista posla i da je vrlo moguće da je Nemac, kao svojevremeno njegov zemljak Robert Hojcer, uzeo novac da bi direktno uticao na ishod meča. Podsećanja radi, Brih nije svirao očigledan penal za Srbiju posle rvačkog zahvata dvojice Švajcaraca nad Aleksandrom Mitrovićem, a uz to je Orlovima delio kartone kao konfete.\nPojavile su se i informacije da su ljudi iz FIFA sve ovo saznali i da su, da bi izbegli skandal svetskih razmera, ekspresno poslali Briha kući. Ipak, nisu uspeli da zataškaju slučaj, a ostaje da se vidi da li će biti pokrenuta ozbiljnija istraga protiv Nemca, koji je posle ovoga verovatno okončao sudijsku karijeru.\nDragišić: Šanse su nam podjednake u polufinalu Kupa BiH


Samo na ovom graničnom prelazu, gde je u funkciji šest ulaznih traka, od sinoć do jutros u Srbiju je ušlo 8.000 putnika u 2.000 automobila. Kako je objašnjeno, radi se o tranzitnim turistima - građanima Turske, Bugarske i Severne Makedonije koji se se iz inostranstva vraćaju svojim kućama, - i našim državljanima koji su na privremenom radu u inostranstvu.\nZa turiste koji putuju u Grčku preko Bugarske, kako je prenose grčki mediji, informacija da je danas otvoren i prelaz Ilinden - Eksohi koji će raditi 24 sata.\nPredstojeći vikend "Putevi Srbije" najavljuju kao jedan od frekventnijih u sezoni.\n- Intenzivirali smo rad na naplatnim stanicama, svi naplatni kanali, kanali za distribuciju kartica i kanali za elektronsku naplatu putarine rade 24 sata dnevno bez pauze, dok povećan broj inkansanata obezbeđuje nesmetan prolazak vozila na autoputovevima u Republici Srbiji - saopšteno je iz ovog javnog preduzeća.\n- Gužve zbog smene turista neće biti jer agencije sada nude razne termine za putovanje, a ne samo na "okrugle" datume kada je dolazilo do naglog povratka i gužvi - kažu u ovoj agenciji.\nNa "Milošu Velikom" očekuje se pojačan saobraćaj\nNa auto-putu "Miloš Veliki" se danas u popodnevnim i večernjim satima očekuje povećan intenzitet saobraćaja.\nJP "Putevi Srbije" saopštili su da će svi naplatni punktovi raditi bez prestanka.\nIz JP "Putevi Srbije" pozivaju sve učesnike saobraćaja da poštuju ograničenja brzine i drže bezbedno odstojanje.\ngranice saobraćaj gužve na granici putovanje gužve čekanje na granicama\nDARIJA Kisić Tepavčević, ministarka za rad, zapošljavanje, boračka i socijalna pitanja, otišla je jutros u nenajavljenu posetu Domskom odeljenju za smeštaj dece mladih i odraslih pri Centru za socijalni rad u Šapcu i na licu mesta se uverila o uslovima u kojima žive deca ometena u razvoju.


Alo\t11.01.2017 23:01\nDigitalna valuta bitkoin zaključila je 2016. godinu većim skokom vrednosti od svih standardnih valuta, a na početku nove godine prekoračila je vrednost od 1.000 dolara prvi put za tri godine\nBitkoin je kriptovaluta koju kreiraju hiljade računara širom sveta potvrđujući transakcije i puštajući u sistem nove jedinice. U nedelju je na evropskoj platformi Bitstamp njegova vrednost porasla 2,5 odsto, dosegnuvši najviši rast od decembra 2013. godine, od 1.022 dolara.\nKurs bitkoina oscilira još od dana kada je stvoren. Tako je u dva meseca krajem 2013. godine njegova vrednost udesetostručena, i tada je vredeo više od 1.100 dolara, da bi potom u samo nekoliko nedelja nakon hakerskog napada na tokijsku trgovinsku platformu Mt. Gox potonuo ispod 400 dolara.\nU protekle dve godine vrednost bitkoina donekle se stabilizovala iako i dalje oscilira znatno više od standardnih valuta koje izdaju središnje banke.\nBitkoin je možda u prošloj godini poduprla pojačana potražnja u Kini, povezana sa padom vrednosti juana u 2016. od sedam odsto, što je najlošiji rezultat kineske valute u više od 20 godina. Podaci pokazuju da se većina trgovinskih transakcija bitkoinom obavlja upravo u Kini, napominje Rojters.\nDigitalna valuta koristi se za brzi i anonimni transfer novca u bilo koji deo sveta i ne podliježe kontroli vlasti pa je atraktivna za one koji žele zaobići kontrole kapitalnih tokova, kakve su na snazi, na primer u Kini.\nZanimljiva je možda i onima koji strahuju od manjka novca, kao što je slučaj u Indiji, čiji je premijer Narendra Modinedavno povukao iz opticaja novčanice velikih apoena.\nIako je vrednost bitkoina trenutno daleko od rekordnih 1.163 dolara, dosegnutih krajem 2013. na platformi Bitstamp, danas je u opticaju više tih digitalnih novčanih jedinica - svakih 10 minuta u opticaj ih ulazi 12,5.\nNjihova ukupna vrednost trenutno je na rekordnih više od 16 milijardi dolara, što znači da je približno izjednačena s onom prosečne kompanije uvrštene u indeks Londonske burze FTSE 100.


Mionica postaje ekološka oaza, uklanja divlje deponije, dobija reciklažno dvorište, gradi kanalizaciju, prečistače i parkove - Valjevo\nMionica postaje ekološka oaza, uklanja divlje deponije, dobija reciklažno dvorište, gradi kanalizaciju, prečistače i parkove\nPosted by: REDAKCIJA VALJEVSKA POSLA in Valjevo 29. August 2021.\tComments Off on Mionica postaje ekološka oaza, uklanja divlje deponije, dobija reciklažno dvorište, gradi kanalizaciju, prečistače i parkove\nMionica će ukloniti sve divlje deponije. Ministarstvo za zaštitu životne sredine odobrilo je Mionici 1,9 miliona dinara za sufinansiranje uklanjanje divljih deponija i prevenciju stvaranja novih nelegalnih smetlišta, a opština će iz svog budžeta uložiti još pola miliona dinara. Ugovor su potpisali ministarka za životnu sredinu Irena Vujović i predsednik opštine Mionica Boban Janković.\n– Zahvaljujući podršci Ministarstva i ministarke Vujović, izvršićemo sanaciju divljih deponija koje su veliki izvor zagađenja i pretnja za život i zdravlje ljudi na području naše opštine. Nakon saniranja postojećih deponija preduzećemo preventivne aktivnosti kako ne bi došlo do stvaranja novih – rekao je Janković.\nMionica je ove godine od Ministarstva za zaštitu životne sredine dobila blizu 15 miliona dinara. Uz podršku Ministarstva od 10,5 miliona dinara u septembru počinje gradnja linijskog parka kod reke Ribnice, koji će biti nova turistička atrakcija. A ministarstvo će finansirati i gradnju reciklažnog dvorišta koje će opštini omogućiti da kompletno smeće sa svoje teritorije pretvori u finansijski potencijal i zaradu. Sav otpad će biti recikliran i pretvaran u sirovinu za reciklažnu industriju, koja će je od reciklažnog centra u Mionici otkupljivati po tržišnim cenama. Otpad iz reciklažnog dvorišta u Mionici završavaće i u Regionalnom reciklažnom centru “Kalenić”, čiju gradnju je najavila ministarka Irena Vujović, koja je rekla da je centar “Kalenić” prvi od osam modernih regionalnih centara za upravljanje otpadom u čiju gradnju će država u narednom periodu uložiti 100 miliona evra.\n– Reciklažno dvorište i regionalna deponija omogućiće dvostruku korist za Mionicu i Mioničane. Najvažnije je što ćemo se na kvalitetan, i ekološki prihvatljiv način rešiti kompletnog otpada, a sa druge strane, umesto da nam predstavlja problem, i izaziva zagađenje životne sredine, otpad će se pretvoriti u zaradu, koja će nam omogućiti da obezbedimo dodatni novac za finansiranje ključnih projekata za našu opštinu, i za naše Mioničane. Izuzetno je važno što se Ministarstvo za zaštitu životne sredine opredelilo da ovaj projekat realizuje baš u Mionici. To je potvrda dobre saradnje koju ostvarujemo s Vladom Srbije – rekao je Boban Janković predsednik opštine Mionica.\nOn ističe da će Mionica zahvaljujući podršci Vlade Srbije ove godine investirati 1,2 milijarde dinara u zaštitu životne sredine i razvoj komunalne infrastrukture.\n– Gradiće se dva prečistača otpadnih voda u Mionici i Banji Vrujci i 10,5 kilometara kanalizacije. Mionica je deo velike zelene agende Srbije, i to je izuzetno važno za naš dalji razvoj. Vlada Srbije je podržala veliki broj projekata i možemo bez ustezanja reći da je ovo godina investicija za Mionicu – rekao je Janković.\nMionica Opština Mionica\t2021-08-29\nPrevious: Prva poseta vladike Isihija gradonačelniku Valjeva\nNext: Uhapšen diler heroina


Nova istraga o nestanku male Barbare\nMondo\t23.01.2017 14:37\nIstraga o nestanku Barbare Vitez (15) iz Sente najverovatnije će početi iz početka jer je policija uočila nepravilnosti i nepodudarnosti u ovom slučaju, pišu danas beogradski mediji.\nBarbarin otac Endre kaže da je pregledao snimke na kojima se vidi Barbara neposredno pre nestanka.\n“Direktor policije Vladimir Rebić potvrdio nam je da nije sve jasno u ovom slučaju. To će sve morati da se razjasni, da se istraga ponovi. Sada će Više tužilaštvo u Subotici preuzeti slučaj. Tužilac nam je pokazao snimke iz marketa u Senti gde je Barbara bila s dva druga”, rekao je otac devojčice, a piše “Informer”.\nOn je rekao da je Barbara tu snimljena video-nadzorom, a zatim su se uputili ne prema mostu, nego prema Tisi.\n"Rođendana praktično nije bilo jer roditelj nije dozvolio da se održi, pa je Barbara otišla u šetnju sa svoja dva druga. To su poslednje činjenice", kaže Endre Vitez.\nPetnaestogodišnja Barbara Vitez nije se vratila sa rođendanske žurke na koju je otišla 25. novembra prošle godine.\nPolicija je iste večeri obavestila roditelje da se devojčica okliznula na mostu i upala u Tisu i da su im to prijavila dvojica dečaka koja su bila s njom. Od tada traje agonija porodice Vitez.


Poslovni forum Srbija-Albanija u Nišu - Grad Niš\nVesti / Grad Niš / Međunarodna saradnja / Privreda\nPoslovni forum Srbija-Albanija u Nišu\n· mr · 14. oktobra 2016.\nPredsednik Vlade Republike Srbije Aleksandar Vučić poručio je danas na otvaranju Poslovnog foruma Srbija–Albanija u Nišu da su poslovni ljudi i investitori iz Albanije dobrodošli i uputio im poziv da investiraju u srpsku privredu.\nVučić je, obraćajući se učesnicima ovog skupa, kojem prisustvuje i premijer Albanije Edi Rama, rekao da su vrata Vlade Srbije i srpsko tržište široko otvoreni za albansku poslovnu zajednicu.\nPrema njegovim rečima, Srbi i Albanci su dva najveća naroda na Balkanu i ne treba da dozvole da im odnose i budućnost uređuju drugi.\nOn je ukazao na to da su dve zemlje uspele da izgrade prijateljstvo i da sada moraju da rade na razvijanju privredne saradnje i povećanju trgovinske razmene.\nBez obzira na političke razlike, uspeli smo da izgradimo poverenje jer verujem da želimo prijateljstvo, rekao je premijer, istakavši da dve zemlje povezuje i činjenica da su strateški opredeljene za ulazak u EU.\nVučić je preneo zahvalnost privrednicima iz Srbije i Albanije na tome što u velikom broju učestvuju na ovom forumu, navodeći da su i on i premijer Albanije veoma ponosni na to što je sala u kojoj se održava skup puna.\nOn je ujedno izrazio zadovoljstvo zbog toga što se ovaj poslovni događaj održava u Nišu, na jugoistoku Srbije, u gradu koji je, kako je rekao, raskrsnica puteva i dobrog biznisa, ali i mesto koje će predstavljati središte napretka i Srbije i čitavog regiona.\nSledeća objava: Grad Beograd poklonio mercedesov autobus Nišu\nPrethodna objava: Dan oslobođenja\n22. maja 2022., 19:24 h


Toyota se vraća ustaljenom nivou proizvodnje u Kini - Auto Republika\nToyota je juče saopštila da će se proizvodnja u fabrici u Gvangžuu u Kini, u ponedeljak vratiti normalnim aktivnostima, nakon jednomesečne suspenzije zbog pandemije koronavirusa.\nOva fabrika na jugoistoku Kine će nastaviti s radom druge smene, vraćajući se na proizvodni nivo od pre izbijanja zaraze. Pogon, u kojem se proizvode Camry i Yaris, započeo je s radom prve smene ranije ovog meseca.\nRad u druge dve Toyotine fabrike, u Čangčunu (provincija Đilin) i Čengduu (provincija Sečuan), takođe se vratio u normalu, dok je pogon u Tjanđinu jedini koji još uvek radi u jednoj smeni.\nGlobalni proizvođači nastavljaju da se hvataju u koštac s proizvodnjom u Kini zbog logističkih kašnjenja i ograničene radne snage, mada se automobilski sektor u ovoj zemlji polako oporavlja.\nZamenik kineskog ministra industrije, Šin Guobin, u petak je izjavio da snabdevači iz najteže pogođene provincije, Hubej, nastavljaju normalno s radom. On je takođe rekao da će kinesko ministarstvo industrije pratiti situaciju sa snabdevačkim kompanijama u Hubeju i obzbediti da globalni lanac snabdevanja bude stabilan.\ntags: coronavirus COVID-19 hubej kineska industrija lanac snabdevanja\nprevious Ford Bronco - odložena premijera\nnext FCA proširuje rad od kuće uz restrikcije poseta objektima kompanije


Programski dokumenti – Cross-border Programme\nYou are here: Home / Dokumenti / Programski dokumenti\nIPA II PPS Srbija – Bosna i Hercegovina 2014-2020 je druga generacija programa prekogranične saradnje između dvije zemlje. Program prekogranične saradnje između Republike Srbije i Bosne i Hercegovine biće implementiran u okviru Instrumenta za pretpristupnu pomoć (IPA II). IPA II podržava prekograničnu saradnju u cilju promicanja dobrosusjedskih odnosa, promicanja suradnje, socio-ekonomskog razvoja i poticanja turizma i kulturnog i prirodnog naslijeđa preko granice.\nProgram treba da doprinese ekonomskom, socijalnom i teritorijalnom razvoju programskog područja kroz uspostavljanje strategije, zajednički razvoj i korištenje potencijala i mogućnost da područje bude atraktivno za život i rad. Intervencija u ovim oblastima izgradiće snage i potencijale za podizanje stvarnih mogućnosti, poboljšanje slabosti i smanjenje pretnji.Razmatrana je ravnoteža između saradnje i razvojnih ciljeva i izvodljivosti. Stoga se program fokusira na sljedeća tri tematska prioriteta:\nPodsticanje zapošljavanja, mobilnosti radne snage i socijalne i kulturne inkluzije preko granice – ovaj prioritet treba da doprinese boljoj ekonomskoj i socijalnoj integraciji ugroženih i marginalizovanih grupa. Izazovi su slični sa obe strane granice, a opšti tematski prioritet pruža solidne mogućnosti za stvarne zajedničke prekogranične inicijative (na primer, zajednička obuka, zajednički napori za socijalno uključivanje).\nZaštita životne sredine je jedna od ključnih komparativnih prednosti programskog područja. Ovaj prioritet je usko povezan sa drugim prioritetima, npr. turizam. Neuspeh u rješavanju izazova u ovoj oblasti može dovesti do značajnih kratkoročnih (prirodne katastrofe) i dugoročnih (degradiranih ekoloških) negativnih posljedica. Tematski prioritet blisko povezuje dvije strane granice, posebno u slivu rijeke Drine. Može se očekivati snažan prekogranični uticaj na prevenciju rizika i inicijative za zaštitu okoliša.\nPodsticanje turizma i kulturne i prirodne baštine treći je prioritet. Turizam se smatra prioritetnim sektorom, zasnovan na brojnim atrakcijama ovog podru;ja. Imajući u vidu sličnosti i sinergije teritorije sa obe strane granice, ovaj sektor pruža velike mogućnosti za prekograničnu saradnju. Tipologija projekata (zajedničke aktivnosti, zajednička turistička područja) ukazuje na snažne mogućnosti za istinsku prekograničnu saradnju.\nOperativni Program za IPA II 2014-2020 CBC Srbija Bosna i Hercegovina


RTCG - Radio Televizija Crne Gore - Nacionalni javni servis :: Region :: "Poštovati stanje na terenu" / print=true\nDAČIĆ SAOPŠTIO 03. 06. 2019. 22:29 >> 22:34 10\nMinistar spoljnih poslova Srbije Ivica Dačić izjavio je večeras da je nemoguće naći adekvatno rješenje kosovskog pitanja osim "poštovanja stanja na terenu".\n"Nemoguće je da se nađe adekvatno rješenje kosovskog pitanja osim poštovanja stanja na terenu - ko šta drži, to je njegovo. U tom slučaju, sjever Kosova ne može pod suverenitet Prištine i to je kraj", rekao je Dačić u emisiji Stav na televiziji O2.\nOn je naveo da bi pitanje Kosova brzo bilo riješeno ako bi međunarodna zajednica bila saglasna oko toga, ali da je riječ o "geostrateškoj igri koja ne zavisi samo od stava Beograda i Prištine".\n"Ako se međunarodna zajednica sagalsi da pitanje Kosova treba zatvoriti, ono će biti brzo riješeno, ali postoji neslaganje, ne između Zapada i Rusije i Kine, nego između evropskih zemalja i SAD", kazao je šef srpske diplomatije.\n"Ja se s tim slažem, ali kada govorimo o nepromjenjivosti granica, oni su preskočili jednu fazu - proglašenje nezavisnosti Kosova", naveo je on.


Ratkovica asistirao za pobedu Tibingena\nKošarkaši Tibingena došli su do četvrte pobede ove sezone u Bundesligi, pošto su u meču 20. kola slavili protiv Vicburga sa 82:63.\nNajefikasniji u pobedi Tibingena bio je Bogdan Radosavljević, nemački košarkaš srpskog porekla, koji je upisao 22 poena. Poen manje imao je Aleks Haris, dok se na drugoj strani istakao Dominik Vejters sa 17 poena i šest asistencija.\nUprkos tome što su zabeležili četvrtu pobedu ove sezone, košarkaši Tibingena su i dalje na samom začelju Bundeslige.\nU narednom kolu, sledeće subote od 20 časova, Ratkovica i saigrači dočekuju Braunšvajg.


Dodik predložio stavljanje van snage odluke o referendumu – Informer\nPrijedlog odluke o stavljanju van snage odluke o raspisivanju referenduma u RS-u uvršen je na dnevni red redovne sjednice Narodne skupštine RS-a koja počinje 31. maja.\nNa zahtjev predsjednika RS-a Milorada Dodika odluka je danas uvršena na već ranije predloženi dnevni red ovog skupštinskog zasjedanja, potvrdio je predsjednik entitetskog parlamenta Igor Radojičić.\nOn nije mogao da govori o detaljima predložene odluke, kao i kakav je status zaključaka koji su usvojeni 13. aprila zajedno uz odluku o raspisivanju referenduma u RS-u o nametnutim zakonima visokog predstavnika, posebno o Sudu i Tužilaštvu BiH.\nDa zasad nije neophodan referendum u RS-u, rekao je Dodik nakon nedavnog sastanka sa visokom predstavnicom za sigurnosnu politiku i sigurnost EU Catarine Achton, ističući da će biti pokrenuta reforma pravosuđa u cijeloj BiH.\nTagsdodik odluka povlacenje referendum\nRadamel Falcao najbolji strijelac Evropske lige


„Katedrala“ u Asenu čeka najbolje vozače sveta - Moto Berza\nNedelju dana nakon trke u Nemačkoj, nastavlja se MotoGP šampionat, a na programu je poslednja runda pred letnju pauzu.\nTrka za veliku nagradu Holandije, popularni „turistički trofej“, održava se svakog juna u Asenu i predstavlja poseban događaj u MotoGP kalendaru. Takođe, u pitanju je jedan od najvećih sportskih događaja u ovoj zemlji.\nNavijači dolaze iz svih krajeva Evrope i prave fantastičnu atmosferu, koja je sastavni deo nasleđa ovog festivala moto sporta.\nPoznata kao „Katedrala“, staza u Asenu se može pohvaliti da je bez prekida bila domaćin svake trke gran pri šampionata od 1949. do danas. U današnjoj formi, napravljena je 1955. godine. Staza je uska, s brzim promenama pravca, dok tribine mogu da prime na stotine hiljada fanatičnih gledalaca. Zbog gotovo karnevalske atmosfere tokom trkačkog vikenda, staza je izuzetno popularna među navijačima.\n1999. je staza modifikovana, dodata je nova velika tribina, kontrolni toranj, pres centar i renovirani boksovi. Promene odrađene tokom zime 2005. na 2006. su za posledicu imale smanjenje dužine sa preko 6 km na sadašnjih 4,5 km.\nHolandija je zemlja dugačke i bogate istorije moto trka. Premijerna trka za veliku nagradu ove zemlje je vožena 1925, a od tada se održavala svake godine, osim za vreme II svetskog rata (1940-1945) i 2020. kada je otkazana zbog pandemije virusa korona.\nU nedelju će se voziti jubilarna dvadeseta trka na Asenu u okviru MotoGP ere. Najviše trijumfa ima Valentino Rosi, čak osam, a Kejsi Stoner i Mark Markes su daleko iza njega, sa po dve pobede. Po jednom su se na najvišem mestu na postolju našli Sete Žibernau, Niki Hejden, Horhe Lorenco, Ben Spiz, Maverik Vinjales i prošlogodišnji pobednik, aktuelni svetski prvak, Fabio Kvartararo.\nUpravo je Francuz jedan od najvećih favorita za pobedu, a šanse se daju i Frančesku Banjaji, Alešu Espargaru, Žoanu Zarku, mada ima tu dosta vozača koji mogu da iznenade.\nCelokupan takmičarski vikend možete pratiti na programima Sport Klub kanala.


► Vulin najavio dalja ulaganja u fabrike vojne industrije\nMinistar odbrane Srbije Aleksandar Vulin posetio je danas preduzeće "Prva petoletka - namenska" u Trsteniku gde je najavio dalja ulaganja Vlade Srbije u fabrike odbrambene industrije, saopšteno je iz Ministarstva odbrane.\n"'Prvoj petoletki' je namenjeno tri i po miliona evra, i mi se nadamo da će oni uspeti do kraja godine i da potroše taj novac kupujući nove mašine i pripremajući se za vreme koje dolazi. Vreme koje dolazi je vreme koje će tražiti nove tehnologije, sofisticiranije proizvode i proizvode koji moraju da se nose s najrazvijenijim zemljama, i da izvoze na svetsko tržište", rekao je Vulin.\nGovoreći o problemima s kojima se susreće vojna industrija, ministar odbrane je ocenio da je to potreba za visokoobrazovanim inženjerskim kadrom.\n"Nemamo prilagođen sistem školstva koji ih stvara, nemamo sistem u kome oni mogu da se sačuvaju i nagrade kako bi radili u odbrambenoj industriji, i to je ono na čemu Ministarstvo odbrane, zajedno sa Ministarstvom finansija mora da radi, da omogući ne samo da nađemo inženjera, nego i da ga adekvatno nagradimo i platimo da bi ostao da radi baš u namenskoj industriji, a ne da bi otišao za nekim drugim preduzećem", rekao je Vulin.\nOn je dodao da takve ljude nije moguće dobiti samo u procesu školovanja već se takvi ljudi dobijaju i kroz višegodišnji rad u preduzećima.\nVulin je podsetio da će i novi zakon, čija je izrada u toku, omogućiti ulaganje u odbrambenu industriju Srbije, do nivoa od 49 procenata, što znači da će država Srbija sačuvati potpunu kontrolu nad namenskom industrijom, ali i da će omogućiti da stignu novac i tehnologija, kao i prostor ka novim tržištima.\nDirektorka "Prve petoletke" Anđelka Atanasković je istakla da je današnja poseta prilika da se ministar odbrane uveri da je novac koji je država dodelila toj fabrici uložen u kupovinu novih mašina.\n"Dve mašine, po tom projektu, već su stigle, a u narednom periodu će biti naručene i sledeće", rekla je ona i dodala da se već radi na novim projektima koji će uskoro biti finalizovani i dati na ispitivanja, posle čega se očekuje uvođenje u oružane snage.\nOdluka o nabavci S-300 ne može preko noći\nMinistar Vulin je kazao da odluka o eventualnoj nabavci raketnog sistema PVO S-300 iz Rusije nije nešto što se može doneti preko noći i bez odgovarajućih dokumenata i saglasnosti čitave države.\nNakon posete fabrici vojne industrije "Prva petoletka" u Trsteniku, Vulin je rekao da Vojska Srbije, kao i svaka druga, uvek razmatra mogućnost kupovine novih sistema i uvek istražuje prostor gde može da ih nabavi, i da najave o nabavci sistema S-300 treba posmatrati u tom smislu.\nVulin je to rekao upitan da prokomentariše izjavu ruskog zvaničnika Dimitrija Šugajeva o prodaji raketnog sistema S-300 Srbiji.\nOn je potvrdio da je dogovoreno da isporuka ruske donacije od šest lovačkih aviona MiG-29 obavi do kraja godine.


DAČIĆ KAŽE DA NEĆE BITI PROTOKOLARNI PREDSEDNIK SKUPŠTINE Nisam željan izvršne vlasti, ovo je najviša funkcija na kojoj sam bio - Informer\n"Ako neko misli da ću biti protokolarni predsednik parlamenta, to jednostavno nije u mojoj prirodi", rekao je Dačić na TV Hepi i istakao da su oni koji govore da je mesto predsednika skupštine degradacija, ili politički diletanti, ili zlobnici. Dodao je da nije željan izvršne vlasti u smislu poluga koje ona ima jer je zakonodavna vlast u samom vrhu u sistemu podele vlasti pošto iza nje stoji narodna volja i ocenio da je ovo je najviša funkcija na kojoj je do sada bio.\nDačić je ukazao i da je njegov izbor na mesto predsednika skupštine rezultat pre svega Vučićevog sagledavanja budućih međusobnih odnosa i potrebe da sve institucije vlasti izgrađuju svoj vrhunski autoritet i legitimitet. Podsetio da je prvi put ušao u parlament kao poslanik 1992. godine, a da se od 1990. nije desilo da neki predsednik stranke bude predsednik skupštine.\nOn je ocenio da parlament ima i veliku odgovornost u uslovima kada postoje određene tenzije i dodao treba da bude mesto gde se odvija dijalog, mesto sa kim će razgovarati i međunarodni faktori. Dodao je i da predstavnicu Evropskog parlamenta govore da je za njih partner parlament Srbije. Na pitanje o političkom životu bez opozicije u parlamentu odgovorio je da nije u njegovoj nadleženosti da nekog uvodi u parlament, i da o tome treba da razmišljaju političke stranke.\nPredsednik skupštine najavio je da će danas biti usvojen zakon o ministarstvima, i da će uslediti izbor Vlade Srbije. On se saglasio da je jedan od značajnih ciljeva borba protiv organizovanog kiriminala, nasilja i mafije, za šta je potreban niz kadrovski odluka kao i sagledavanje niza zakonskih i podzakonskih rešenja neophodnih za tu borbu. Izborom na mesto predsednika Skupštine nije se, kaže, žrtvovao za druge jer je došao na višu funkciju.\nDodao je da to ipak nije prioritet već je na prvom mesta da skupština radi efikasno i odražava državno jedinstvo. Upitan o bezbednosti predsednika Vučića povodom objave borbe protiv mafije Dačić je rekao da će onaj ko je sinonim za borbu protiv mafije, biti na meti.\n(VIDEO) ZNATE LI ZAŠTO NIKO NIJE ZNAO ZA MOJU NOVU FUNKCIJU? PA ZATO ŠTO SMO O TOME PRIČALI SAMO SAMO VUČIĆ I JA!\nIvica Dačić Skupština Srbije predsednik Skupštine rad skupštine


TO Budva prva u Crnoj Gori uvodi online plaćanje taksi - Turistički žurnal TO Budva prva u Crnoj Gori uvodi online plaćanje taksi - Turistički žurnal\nTuristička organizacija opštine Budva, u saradnji sa Opštinom Budva i poslovnim bankama, prva je u Crnoj Gori uvela servis online plaćanja preko svog zvaničnog web portala.\nOd danas, svi obaveznici koji, po zakonu, plaćaju boravišnu, turističku i izletničku taksu, kao i članski doprinos, na sajtu www.budva.travel moći će da ispune odgovarajući obrazac (Uplata taksi) u kojem će navesti ime stanodavca i JMBG na koji je izdato rešenje o izdavanju. Uplata se može izvršiti i karticom koja glasi na ime člana porodice ili bilo koje treće lice u ime izdavaoca smeštaja, a prilikom korišćenja ovog servisa biće prihvaćene sve vrste platnih kartica.\nU saradnji sa CKB bankom, bankom u kojoj su otvoreni namenski opštinski računi, obezbeđena je potpuna sigurnost i zaštita ličnih podataka svih korisnika, zahvaljujući 3D SECURE GUIDE servisu koji garantuje da ne može doći do bilo kakve vrste zloupotreba.\nJedna od pogodnost za korisnike je i ta što su oslobođeni plaćanja provizije koja je do sada bila naplaćivana prilikom uplate u bankama ili poštama u Crnoj Gori.\nSredstva uplaćena na ovaj način će biti direktno usmeravana na namenske opštinske račune.\nServis je dostupan na našem, engleskom i ruskom jeziku, a svi obveznici će, nakon što uplate novčani iznos za članarinu ili neku od taksi, dobiti povratni mejl sa potvrdom da je uplata izvršena, što će pružiti bolji pregled evidencije posebno brojnim izdavaocima smeštaja na teritoriji naše opštine.\n“Kao posebnu pogodnost za sve korisnike, izdavaoce privatnog smeštaja sa teritorije opštine Budva, odlučili smo da će prvih deset fizičkih lica koji iskoriste uslugu online plaćanja, dobiti besplatne tokene koji omogućavaju elektronsku prijavu gostiju.“ – istakla je Maja Liješević, direktorka TO Budve i dodala da je plan da ovaj servis uskoro bude omogućen i putem web portala E – uprava, kao i web sajtova Opštine Budva, putem direktnog link-a ka sajtu TO Budve, i Nacionalne turističke organizacije.\nIzvor: TO Budva\nProjekat Probudi Dunav unaprediće nautički turizam u Kladovu\nUNWTO: Pobednici na takmičenju za najbolji video u turizmu\nTuroperatori iz Slovenije i Mađarske u studijskoj poseti Crnoj Gori\nRuski Ural Airlines zakazao letove ka Beogradu


Šta čeka Trampa ako je kršio zakon: optužnica ili opoziv?\n25 avgust, 2018\nU SAD se često pominje da niko nije iznad zakona, čak ni presdsednik. Ali šta se dešava kada neko označi predsednika da je kršio zakon?\nOvo pitanje je postalo značajno pošto je bivši advokat Donalda Trampa Majkl Koen priznao da je kriv za kršenje zakona o finansiranju kamanje, što je učinio po uputstvu Trampa koji je tada bio kandidat.\nIpak, Donald Tramp je u govoru na političkom mitingu u Zapadnoj Virdžiniji potpuno ignorisaso pravne probleme u kojima se našao.\n"Amerika ponovo pobeđuje, Ameriku poštuju širom sveta i Amerika je na prvom mestu otkad smo došli na vlast", rekao je Tramp svojim pristalicama.\nZa demokrate su priznanje krivice Majkla Koena i osuđujuća presuda izrečena bivšem menadžeru Trampovog izbornog štaba Polu Manafortu novo političko oružje pred kongresne izbore u novembru.\n"Ako republikanci nastave da ćute o tome, postaju saučesnici u krugu korupcije oko predsednika", rekao je lider demokrata u Senatu Čak Šumer.\nLider demokrata u Senatu Čak Šumer\nPravnici kažu da bi Trampova potencijalna umešanost u kršenje zakona o finansiranju kampanje mogla predsedniku da napravi pravni problem.\n"On je potencijalni saučesnik koji trenutno nije optužen, ali bi mogao biti", kaže Pol Šif Bergman, profesor prava na Univerzitetu Džordž Vašington.\n"Sada je pitanje da li aktuelni predsednik može biti optužen za neko krivično delo. Može biti opozvan, ali to se neće desiti sve dok republikanci imaju većinu u oba doma Kongresa“, kaže Bergman.\nAko predsednik i bude optužen za kršenje zakona, opoziv je verovatniji od sudskog procesa.\nŠta kažu uputstva Sekretarijata za pravosuđe?\nSekretarijat za pravosuđe već dugo ima interna upustva kojima se sprečava podizanje optužnice protiv predsednika dok je na položaju. Iako nikada nisu testirana na sudu, ova uputstva imala su veliki uticaj tokom istraga o predsednicima Bilu Klintonu i Ričardu Niksonu.\nAli, kada predsdedniku prestane mandat ne postoji legalna prepreka da protiv njega bude podignuta optužnica.\nKlintona je opozvao Predstavnički dom Kongresa zbog toga što je lagao o aferi sa Monikom Levinski, ali ga je Senat oslobodio.\nNikson je bio prvi predsednik koji je podneo ostavku pošto je Predstavnički dom Kongresa počeo proceduru opoziva 1974.\nU Senatu će većinu i dalje imati republikanci, pa mogu da štite Trampa od opoziva čak i ako demokrate na kongresnim izborima u novembru povrate većinu u Predstavničkom domu Kongresa.\nDonji dom može da opozove predsednika prostom većinom, ali je za njegov kompletni opoziv potrebna i saglasnost Senata.\n"U Senatu je potrebna dvotrećinska većina da bi predsednik bio osuđen, a to se do sada nikada nije desilo", rekla je Saikrišna Prakaš sa Univerziteta u Virdžiniji. "Dvojica predsednika su bila opozvana, Endru Džonson i Bil Klinton, ali nijedan nikada nije skinut sa položaja".\nTrampov advokat Rudi Đulijani\nTrampov advokat Rudi Đulijani je negirao da je predsednik zabrinut zbog potencijalnog opoziva.\n"Opoziv bi bio totalna katastrofa, mislim da nema razloga za to. Nije bio u dosluhu sa Rusima, nije opstruisano pravdu i sve što je Koen rekao je opovrgnuto. Možete da ga opozovete jedino iz političkih razloga, ali mislim da bi se Amerikanci protiv toga pobunili".\nPrakaš kaže da je istorija pokazala da se, kada je reč o potencijalnom kršenju zakona od strane predsednika, između političkih i pravnih sredstava.\n"Činjenica da mu se ne može suditi dok mu traje mandat može da navede ljude da pomisle da je predsednik iznad zakona. Kada pravite neki sistem, morate da odlučite hoćete li krivično goniti predsednika dok je na položaju?"\nAmerički očevi osnivači su pokušali da nađu zlatnu sredinu tako što su ovlastili Kongres da pozove predsednika na odgovornost, ali da time ne podriva bazični koncept podele vlasti između zakonodavne, izvršne i sudske. Takođe se vodlio računa o tome da neke trivijalne tužbe ne remete predssednika u obavljanju svakodnevnih dužnosti.\nKonačno, ako predsednik Tramp bude optužen za kršenje nekog zakona, o njegovoj sudbini odlučivaće Kongres i javnost, a ne sud.\nZa i protiv opoziva američkog predsjednika\n"Moja smena bi dovela do kraha na tržištu"\nPravne nevolje za Trampa uoči izbora u novembru\nKako Trampove pristalice reaguju na slučajeve Manaforta i Koena?\nKoen i Manafort samo deo spiska Trampovih saradnika koji su osuđeni ili pod istragom


EU4Business: Novac za deset poljoprivrednih gazdinstava u BiH EU4Business: Novac za deset poljoprivrednih gazdinstava u BiH\nEU4Business: Novac za deset poljoprivrednih gazdinstava u BiH\nObjavljeno: 29. 7. 2019 u 17:18h\nUoči današnjeg potpisivanja sporazuma s odabranih deset korisnika, šef Delegacije Evropske unije u BiH Lars-Gunnar Wigemark rekao je novinarima da su poljoprivredna proizvodnja i ruralni razvoj jedan od najvažnijih sektora u BiH koji je “bio nekako zanemaren” dosad, ali da je Evropska unija namijenila 30 miliona evra nakon usvajanja okvirnog dokumenta, Strategije ruralnog razvoja.\n“Cilj je ohrabriti proizvođače i mala poljoprivredna preduzeća”, naveo je takođe Wigemark napominjući da je već odobren novac za današnje potpisivanje ugovora s predstavnicima deset malih preduzeća.\nDa bi ovaj sektor bio usklađen s EU standardima, dio od 30 miliona biće namijenjen za usloveispunjavanja fitosanitarnih i drugih standarda, dok će najveći dio biti podrška proizvođačima budući da značajan dio stanovništva živi i ostvaruje prihode u ruralnom sektoru.\nNešković je zahvalan Evropskoj komisiji koja je dozvolila da i poljoprivreda bude svrstana u oblast malih i srednjih preduzeća te Razvojnom programu Ujedinjenih naroda (UNDP) za izvrsnu saradnju s domaćim institucijama u vezi s realizacijom navedenog programa.\n“Sve je rezultovalovrlo uspješnom dosadašnjom realizacijom tog projekta na terenu”, naglasio je Nešković.\nI vršitelj dužnosti rezidentnog predstavnika UNDP-a Sukhrob Khoshmukhamedov naglašava da je poljoprivreda itekako važan sektor u Bosni i Hercegovini, zbog čega je „neizbježno djelovati u ovoj oblasti“.\n“Oko 130.000 ljudi je na neki način uključeno u sektor poljoprivrede čiji je udio u izvozu u Evropsku uniju oko 35 posto, podaci su koje je pred današnje potpisivanje sporazuma s proizvođačima”, naglasio ovaj zvaničnik UNDP-a.\nNaglašavajući da se očekuje druga faza, dodjela još 2,6 miliona KM na osnovu novog javnog poziva, kao i da je u poljoprivrednom sektoru potrebno jako puno inovacija, Khoshmukhamedov je kazao da su među ciljevima nova produktivnost i kvalitet proizvodnje.\n“U toku su pregovori s Evropskom unijom za još jedan program komplementaran projektu EU4Business”, zaključio je Khoshmukhamedov.\n“Poljoprivreda, ako želi da ojača konkurentnost, mora pribjeći inovacijama, a projekat EU4Business promoviše najnovija dostignuća u tom sektoru”, ističe Bibanović.\nMilan Škundrić, vlasnik Farme Škundrić iz Prijedora, takođe dobitnik nepovratnog novca iz projekta EU4Business, rekao je da mu to znači veliki podstrek za daljnji rad.\nProjekta EU4Business finansiraju zajednički Evropska unija s 15 miliona evra i Savezna Republika Njemačka s 1,1 milion evra. Zajedno ga provode GIZ, UNDP i Međunarodna organizacija rada od aprila 2018. do marta 2022. godine.\nCilj je jačanje konkurentnosti i otvaranje novih radnih mjesta u izvozno orijentisanim sektorima, turizmu, poljoprivredi i ruralnom razvoju.\nMikro, mala i srednja preduzeća imaće na raspolaganju ukupno 20 miliona KM bespovratno za otvaranje radnih mjesta i ekonomski rast.\nDirektni korisnici su preduzeća, poljoprivrednici i preduzetnici, s posebnim naglaskom na mlade, žene i ranjive grupe.


Zapadnom Balkanu 3,3 milijarde eura – The PRESTIGE\nVolkswagen ID.3 prodajom u oktobru nadmašio Teslin model 3 u Evropi prije 9 satiKoliko će Japan koštati odlaganje Olimpijskih igara? prije 9 satiKina 2021. zabranjuje uvoz čvrstog otpada prije 9 satiHakeri od Manchester Uniteda traže milionsku otkupninu za podatke prije 9 satiVIG kupio poslovanje Aegona u srednjoj i istočnoj Evropi za 830 miliona eura prije 9 satiAmazon će radnicima podijeliti bonuse vrijednosti 500 miliona dolara prije satFejsbuk aktivira kriptovalutu možda već u januaru prije 9 satiWall Street na najvišim vrijednostima u istoriji prije 10 satiPočinje skijanje na Jahorini, prvo u regionu prije 9 satiIN MEMORIAM: Životna priča Pere Gudelja juče\n“Uz pojačanu podršku, Komisija u svom doprinosu uoči sastanka lidera EU-Zapadni Balkan 6. maja oblikuje široke parametre dugoročne podrške koji će biti predstavljeni kasnije ove godine u obliku Ekonomskog i Investicionog plana za region” saopšteno je iz EK, prenio je Javni servis.\nPredsjednica Evropske komisije Ursula fon der Lajen kazala je da EU mobiliše značajan finansijski paket, potvrđujući snažnu solidarnost i da ćemo zajedno prevazići krizu i oporaviti se.\nOna je istakla da imaju specijalnu odgovornost da pomognu partnerima sa Zapadnog Balkana, kojima je budućnost u EU.\n“Pored toga, nastavićemo da pomažemo regionu uključujući i podršku reformama neophodnim na putu ka EU, jer će oporavak djelovati učinkovito samo ako zemlje nastave da ispunjavaju svoje obaveze”, istakla je predsjednica EK.\nEvropski komesar za proširenje Oliver Varhelji ocijenio je da je EU putem finansijske podrške brzo i sveobuhvatno djelovala da podrži Zapadni Balkan u suočavanju sa pandemijom COVID-19.\n“Naš rad će se nastaviti. Pripremamo ekonomski investicioni plan za region, kako bi se izborio sa teškim socioekonomskim uticajem krize, modernizovala ekonomija regiona, podržale reforme i smanjio jaz u razvoju, a sve to donosi konkretne i brze benefite građanima”, istakao je Varhelji.\nKako je saopšteno iz EK, finansijski paket EU od više od 3,3 milijarde uključuje relokaciju Instrumenta pretpristupne pomoći od 38 miliona neposredne podrške zdravstvenom sektoru.\n“Naročito kroz dostavljanje neophodnih sredstava za spašavanje života, poput lične zaštitne opreme, maski i respiratora; 389 miliona za socijalni i ekonomski oporavak i paket od 455 miliona za pokretanje ekonomije, u bliskoj saradnji sa međunarodnim finansijskim institucijama”, navodi se u saopštenju.\nKako su naveli, ovo takođe uključuje i predlog od 750 miliona makrofinansijske podrške i paket vrijedan 1,7 milijardi od Evropske investicione banke.\nKako su istakli u EK, Zapadnom Balkanu će biti potrebna kontinuirana podrška i kada kriza bude okončana, pa će ove godine biti predstavljen i ekonomski investicioni plan za region, kako bi se podstakao dugoročni oporavak, osnažio ekonomski rast i podržale reforme koje su neophodne na putu ka EU.\n“Za period 2021-2027, Komisija je predložila ukupni budžet za predpristupnu podršku (IPA III) od 14,5 milijardi eura, od čega je veći dio namijenjen Zapadnom Balkanu”, navode u Komisiji.\nKako se dodaje, EU je obezbijedila neposrednu humanitarnu pomoć za izbjeglice i migrante od 4,5 miliona eura i osam miliona za rješavanj e hitnih potreba u migrantskim kampovima širom regiona.


Šta se događa sa bh. državljanima u Siriji? | Starmo\nNaslovnica Izdvojeno Šta se događa sa bh. državljanima u Siriji?\nŠta se događa sa bh. državljanima u Siriji?\nSarajevo — Nepoznanica je šta se tačno događa u kampovima u kojima su smještene žene koje su državljanke BiH, te djeca koja su s njima, od kojih su neka rođena u Siriji, nisu službeno upisana u matične knjige u BiH i nemaju državljanstvo te, kao i njihovi roditelji, nemaju putne isprave BiH.\nMeđu tom djecom su i neka bez roditelja koji su poginuli ili za čiju sudbinu se ne zna.\nNadležni ministar sigurnosti BiH Dragan Mektić u ponedjeljak, 14. oktobra 2019. nije bio dostupan za komentar, a Radiju Slobodna Evropa (RSE) je iz njegovog ureda kazano da je ministar na službenom putovanju u Južnoj Americi gdje u Čileu prisustvuje trodnevnoj 88. Generalnoj skupštini Interpola.\nČetiri dana ranije Mektić je u izjavi za medije tek mogao kazati da se najavljeno izručenje “zbog proteklih događaja i novih okolnosti koje su nastale na prostoru Sirije odgađa do daljnjeg”.\nRanije su iz ovog ministarstva saopćavali da “aktivno prate situaciju” te da “u saradnji s međunarodnim partnerima razmatraju moguće daljnje aktivnosti”.\nPrije turske ofanzive protiv većinski kurdskih Sirijskih demokratskih snaga (SDF) na sjeveroistoku Sirije, koje su podržavale Sjedinjene Američke Države, najavljeno je izručenje devet državljana Bosne i Hercegovine.\nSvi oni se sumnjiče da su se borili u redovima tzv. Islamske države Iraka i Levanta (IDIL), militantne organizacije koju je Vijeće sigurnosti Ujedinjenih nacija stavilo na listu terorističkih.\nBiH zatražila izručenje iz Holandije, zbog trgovine narkoticima\nIz BiH izručen u Crnu Goru: Opljačkao poštu u Nikšiću\nIzrael napao položaje u Siriji


MMF potvrdio prognoze: Rast u regionu 3,1 odsto - Bizlife.rs\nMMF potvrdio prognoze: Rast u regionu 3,1 odsto\n16:49 Vašington, 17/01/2017\nMeđunarodni monetarni fond (MMF) potvrdio je svoje ranije procene rasta za evropske ekonomije u razvoju, uključujući Srbiju, koja bi u ovoj i 2018. godini trebala rasti po stopama nešto iznad tri posto.\nZa region evropskih privreda u nastajanju i razvoju MMF u 2017. godini očekuje rast od 3,1 posto, koji bi u 2018. godini trebalo blago da ubrza, na 3,2 posto, u skladu sa jesenjim procenama, objavio je MMF u ažuriranim zimskim Svetskim ekonomskim prognozama (WEO).\nUz Srbiju, region čine Albanija, Bosna i Hercegovina, Bugarska, Mađarska, Kosovo, Makedonija, Crna Gora, Poljska, Rumunija, Hrvatska i Turska.\nZa kraj 2016. godine u MMF očekuju da bi rast regiona trebalo da dostigne 2,9 posto, što bi značilo da je znatnije usporio u odnosu na 3,7 posto u godini ranije, navodi se u projekcijama.\n“Privredna aktivnost bi trebalo da ojača zamah u 2017. i 2018. godini, najpre u tržišnim ekonomijama u nastajanju i razvoju. Međutim, prisutna je široka disperzija mogućih ishoda vezano za te projekcije, s obzirom na neizvesnosti povezane s političkim stavovima nove američke administracije i njenim posledicama na globalnom nivou”.\nPrivrede ovih zemalja suočene su sa prilično različitim cikličnim pozicijama i strukturnim izazovima, smatraju u MMF.\nmmf region rast Srbija prognoza


Расписан конкурс у области заштите животне средине – „У сусрет примарној селекцији“ – Grad Užice\nRaspisan konkurs u oblasti zaštite životne sredine - "U susret primarnoj selekciji"\nRaspisan konkurs u oblasti zaštite životne sredine – „U susret primarnoj selekciji“\nGrad Užice raspisao je konkurs za finansiranje projekata koje realizuju udruženja i druge organizacije civilnog društva, sa sedištem u Užicu, a iz oblasti zaštite i unapređenja životne sredine. Za realizaciju projekata opredeljeno je 300.000 dinara i period do koga se odobreni projekti moraju realizovati je 15. novembar.\nDunja Đenić, član Gradskog veća rekla je da je tema ovogodišnjeg konkursa „U susret primarnoj selekciji“:\n„Primarna selekcija je uvek važna stvar u zaštiti životne sredine, ali, nažalost, nije u punoj meri zaživela u našem gradu. Ovim konkursom želimo da dobijemo neke nove ideje od naših partnera u ovoj oblasti, da vidimo da li još nečim možemo da unapredimo aktivnosti.“ – rekla je Đenićeva i dodala da je poseban cilj konkursa unapređenje sistema i povećanje količine selektovanog otpada: „Značajno je doći do inovativnih rešenja i predloga kojima će se unaprediti primarna selekcija i reciklaža otpada. Smanjenjem količine otpada koji se odlaže na deponiju produžiće se njen vek trajanja, zatim podstiče se razvijanje cirkularne ekonomije, selekcija i reciklaža već upotrebljenog otpada.\nNadam se da će ove godine odziv biti veći jer je prošle godine, na konkurs, pristigao samo jedan projekat. Mi u našem gradu imamo dosta udruženja i organizacija koje ostvaruju aktivnosti u oblasti životne sredine, koje poseduju kapacitete za sprovođenje predloženog projeta i verujem da će se oni i pojaviti na konkursu.“\nKonkurs je otvoren dvadeset dana i potrebna dokumentacija može se preuzeti sa zvaničnog sajta grada Užica.


Winamp baferovanje i internet radio\nMyCity » Web sajtovi, portali, pretraživači, Web mail » Internet radio\nPoslao: 19 Apr 2010 15:37\nNe znam gde da postavim temu pa sam je tresnuo ovde\nNesto sam prskao sa SHOUScast plug-in pa sam uspeo da pokrenem radio.Vase misljenje?\nAko blokira tako preko sajta onda skinete fajl ispod u zavisnosti koji player imate i sljaka bez premca\nPoslao: 19 Apr 2010 16:59\nStream radi, ako je to odgovor koji te zanima . O ukusima ne vredi raspravljati, ali moje licno misljenje je da je izbor muzike sasvim ok. Sa tehnicke strane, ovde se moze postaviti pitanje kvaliteta/dostupnosti servera preko koga stream ide, ali u pitanju je free streaming server i kvalitet je sasvim zadovoljavajuci.\nPoslao: 19 Apr 2010 20:32\nhvala, ja ovo radim malo za svoju dusu nista vise.Mogu ja da povecam bitrate ali onda ce manje slusalaca moci da se nakaci Ovako 64 kbps i nije tako lose .\nUkupno su 609 korisnika na forumu :: 13 registrovanih, 4 sakrivenih i 592 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: aboris, amstel, Atomski čoban, bigfoot, cikadeda, DPera, gonzagbs, HogarStrashni, ILGromovnik, Iwo Jima, Shufle, slonic_tonic, zhuki8


Deminiranje na šamačkom području ulazi u završnu fazu - Istok\nNa današnjem sastanku načelnika opštine Šamac Đorđa Milićevića, predstavnika Centra za uklanjanje mina u BiH, Republičke uprave CZ, Oružanih snaga BiH i CZ opštine Šamac zaključeno je da se ušlo u završnu fazu uklanjanja mina na području opštine Šamac.\nOstalo je da se deminira 1,4 miliona m2 i realizacija projekta za uklanjanje površina pod minama biće obavljena početkom februara čime bi opština Šamac bila opština bez mina.\nŠef kancelarije BH MACA IZ Banjaluke Bojan Klepić kaže da je nakon ovog značajnog i korisnog sastanka akcenat stavljen na realizaciju izrade projekta minsko sumnjive površine /MSP/ koji obuhvata kompletnu opštinu Šamac sa ugroženim mjesnim zajednicama od mina, a realizacijom projekta\nkoja će biti u skorije vrijeme opština Šamac se oslobađa od mina.\n„Opština Šamac je imala veoma složenu minsku situaciju i najviše civilnih žrtava. Od mina je nastradalo 36 lica, a od toga je 19 sa smrtnim ishodom i 17 sa teže i lakše ranjeno\nNačelnik opštine Šamac Đorđe Milićević ističe da je današnji sastanak uvod u završnu fazu uklanjanja mina na području opštine Šamac poslije dugo godina, te da je dobio podatak da je na ovom području 2005. godine pod minama bilo 15 miliona m2, a ostalo je da se deminira još 1,4 miliona m2 u mjesnim zajednicama Obudovac, Srednja Slatina, Gajevi, Batkuša, Kornica i Grebnice.\n„Na današnjem sastanku svi smo zajedno iskoordinirali sve aktivnosti koje su neophone uraditi u pripremi ovog projekta koji će započeti u februaru mjesecu“, kaže Milićević izražavajući zadovoljstvo dosadašnjom saradnjom.\nKomandant deminerskog bataljona BH pukovnik Hazim Mahrić kaže da mu je bila čast prisustvovati koordinacijskom sastanku i sa predstavnicima BH MACA, civilne zaštite opštine Šamac i načelnikom opštine, te da je njihov zajednički cilj čišćenje površina zagađenim minama.\nU okviru akcije "Kodeks" koja se realizuje u Banjaluci zbog trgovine drogom, uhapšeno je devet osoba, dok se jedna koja je obuhvaćena akcijom nalazi u ... Read More\nNEWER POST“Sječa” šefova u “Željeznicama RS”\nOLDER POSTSavić i Brenjo o zaštiti pojedinih prehrambenih proizvoda porijlom sa Majevice


Bocan – Harčenko: Ogroman pritisak Zapada na Beograd, nema i ne može biti promene ruske pozicije prema kosovskom pitanju - Radio Kosovska Mitrovica\nBocan – Harčenko: Ogroman pritisak Zapada na Beograd, nema i ne može biti promene ruske pozicije prema kosovskom pitanju\n9. May 2022, 07:46 -> 07:50\nIzvor: Radio Mitrovica sever, Politika, B92\nAmbasador Ruske Federacije u Srbiji Aleksandar Bocan-Harčenko izjavio je da su pritisci na Srbiju neverovatni, da Rusija visoko ceni principijelnost Beograda u neprihvatanju antiruskih sankcija i da neće i ne može biti promene ruske pozicije prema kosovskom pitanju.\nBocan Harčenko je ocenio da Zapad “brutalno pritiska” Srbiju zbog njene politike prema Ruskoj Federaciji, te da se radi o “konkretnom zavrtanju ruku i pokušajima gušenja zemlje i njene volje” kao i o ” potpunom ignorisanju njenih interesa”.\n“Mi odlično razumemo taj neverovatan pritisak Zapada na Beograd i težak položaj u kome se Srbija nalazi. I, naravno, visoko cenimo principijelnu liniju koju čuva u nepriznavanju i neprihvatanju antiruskih sankcija” rekao je Harčenko u intervjuu za današenje izdanje Politike.\nOn je naveo i da “nema i ne može biti nikakve promene pozicije Ruske Federacije prema kosovskom pitanju”.\n“Mi Kosovo ne priznajemo i najaktivnije podržavamo Beograd u međunarodnim forumima, pre svega u Savetu bezbednosti UN. Sve što se tiče navodne promene ruskog stava izmišljeno je s ciljem da pokvare odnosi Moskve i Beograda i da bi se Srbija priklonila antiruskim merama”, rekao je Harčenko na pitanje o izjavi ruskog predsednika Vladimira Putina u kojoj je citirao presudu Muđunarodnog suda pravde o Kosovu.\nGovoreći o energetici, ambasador Rusije je rekao da Moskva očekuje početak pregovora o gasu sa Srbijom i “zato ne možemo da trčimo pred rudu, ali sam uveren da će se oni voditi na najprihvatljivi način, s obzirom na realno stanje na tržištutu i to da je Srbija nama prijateljska zemlja”.\n“Kad saberemo ova dva aspekta, mislim da će biti pronađena zlatna sredina koja će odgovarati interesima i Rusije i Srbije”, rekao je Harčenko.\nNa pitanje da li može gas da se plaća u dinarima, on je odgovorio – “kako će biti dalje, videćemo”.\n“To će biti rezultat pregovora i dogovora dve vlade, i ‘Gasproma’ i ‘Srbijagasa’. Ja bih ovo postavio još šire i rekao da mi u celini, a ne samo u pojedinim sektorima, vidimo perspektivu u prelasku na aktivnija plaćanje u nacionalnim valutama”, rekao je Harčenko.


Neum izvukao turističku sezonu, nesagledivi gubici u Mostaru\n18/10/2020 | 11:03 ⇒ 11:04 | Autor: klix.ba\nTurizam u Hercegovini je zbog virusa korona pretrpio ogromne gubitke koje je gotovo nemoguće sabrati, jer su od očekivana dva miliona posjetilaca ostali bez 70 odsto turista, prenosi Kliks.\nDirektor turističke zajednice Hercegovačko-neretvanskog kantona (HNK) Andrija Krešić za portal Kliks kaže da su Mostar i Međugorje pretrpili nesagledive gubitke.\nSituaciju je izvukao Neum kao jedini bosanskohercegovački grad na moru koji i živi od ljetnog turizma.\nIako u HNK nemaju jasne pokazatelje stanja ni adekvatne sisteme evidencije, procjenjuje se da je na području čitavog kantona ostvareno svega oko 30 odsto planiranih posjeta.\nKrešić kaže da je od samog početka godine u Mostaru i Međugorju dobro krenulo, a onda je pojavom virusa korona, uvođenjem restriktivnih mjera i zatvaranjem granica - sve stalo.\n- Nakon relaksacije mjera su uglavnom dolazili samo domaći turisti, a tokom jula i augusta je samo Neum donekle izvukao situaciju. Kao destinaciju su ga otkrili brojni građani BiH, Srbije i Crne Gore nakon što su ga odlučili posjetiti zbog komplikacija na granicama i promocije koju smo radili - kaže Krešić.\nU Mostaru se očekivalo milion i po turista, ali 70 odsto njih nije moglo doći. To je dovelo do ivice propasti privatnike i privrednike koji su u gradu na Neretvi uložili ogromna sredstva da bi se pripremili za najbolju turističku sezonu u istoriji tog grada.


Ružić: Neodgovorna provokacija nastavnika, odreagovaćemo u skladu sa zakonom – Sandžačke Novine\nBEOGRAD – Ministar prosvjete, nauke i tehnološkog razvoja Branko Ružić ocijenio je puštanje himne sandžačkih Bošnjaka umjesto himne ”Bože pravde” u jednom odeljenju Osnovne škole “Rifat Burdžovicg-Tršo” u Novom Pazaru kao skaradni čin i istakao da bi već danas trebalo da stigne izvještaj inspekcijskog nadzora o tome, te da će se u skladu sa zakonom odreagovati.\nRužić je za Tanjug ocijenio da je to neodgovorna provokacija nastavnika koji, kako kaže, to rade mjesecima i godinama nekažnjeno i putem društvenih mreža.\n“Poslali smo prosvjetnu inspekciju, zajedno sa inspekcijom Ministarstva državne uprave i lokalne samouprave i mislim da ćemo već danas dobiti izvještaj inspekcijskog nadzora i u skladu sa zakonom odreagovati”, rekao je Ružić.\nPrema njegovim riječima, mnogo je važnije osuditi taj, kako kaže, politikantski čin “onih koji se prikrivaju iza Nacionalnog savjeta bošnjačke nacionalne manjine” i koji već danima, mjesecima i godinama “degradiraju državu u kojoj žive”, ne poštuju državne simbole i himnu.\n“Sa druge strane imamo sve pohvale upravo za korpus manjiskih prava od Savjeta Evrope, OEBS-a i svih referentnih međunarodnih organizacija”, rekao je Ružić.\nPodsjetio je da u Srbiji funkcioniše 21 nacionalni savjet nacionalnih manjina.\n“To jeste dragocjenost našeg društva i države, ali eto postoje neki koji to niti poštuju niti umiju da poštuju, već žele da to iskoriste u svoje politikantske svrhe i zarad svojih potreba”, dodao je Ružić.


U Pešti upoznaje mnoge istaknute Srbe, tadašnje studente, kao što su Laza Kostić i Jovan Turoman, koji su takođe pitomci Zavoda Save Tekelije, Tekelijanuma. Svi oni su bili deo Ujedinjene omladine srpske, čiji su osnivači Svetozar Marković, Svetozar Miletić i Vladimir Jovanović, a njihov cilj bio je prosvećivanje srpskog naroda kroz kulturu i obrazovanje. Izdavali su list „Mlada srbadija“ u kom je po prvi put pokrenuto pitanje emancipacije žena, ali je intelektualna omladina i njihova inicijativa bila žestoko osuđivana od strane konzervativaca i crkve.\nZa Dragu su najvažniji početni koraci osamostaljivanja žene, bili ostvarivanje prava na obrazovanje i ekonomske nezavisnosti od muškaraca. Prvenstveno je objavljivala ljubavne i rodoljubive pesme u časopisu „Danica“, u kom 1862. godine izlazi i njen prvi feministički članak, gde zahteva ostvarivanje prava žena na rad, a kog naslovljava „Zla sreća devojačka“. Potom, u časopisu „Zastava“ kritikuje obrazovni sistem države u kom su devojčice zapostavljene i propagira neophodnost obrazovanja mladih žena i žena uopšte.\nU svim svojim feminističkim tekstovima, apeluje i na majke da svoje kćeri vaspitavaju tako da budu sposobne da se samozastupaju, nezavisno odlučuju o sopstvenom životu i važnim pitanjima. Takvi tekstovi su na primer „Dve-tri reči Srpkinjama“, „O emancipaciji Srpkinja“, „Srpskim majkama“ i „Mladoj Srbadiji“.\nŽelela je da Srbi uvide da je pozorište neophodno kao vaspitna institucija, koja je osnovana u korist društva, i da je žensko zalaganje i u polju pozorišne umetnosti izuzetno značajno. Za potrebe pozorišta, Draga piše drame, koje ostaju neobjavljene do dana današnjeg i prevodi dramske komade sa nemačkog jezika.\nal' on — ne znam, znali li!


Nastavlja se akcija prikupljanja ambalažnog pesticidnog otpada - www.025.rs\nwww.025.rs / SOMBOR / Nastavlja se akcija prikupljanja ambalažnog pesticidnog otpada\nAkcija prikupljanja ambalažnog pesticidnog otpada tokom prethodnih dana održana je u Riđici, Stanišiću, Svetozar Miletiću, Aleksa Šantiću, Kljajićevu, Čonoplji, Telečkoj, Bačkom Bregu, Bezdanu, Kolutu. Odaziv poljoprivrednih proizvođača je bio više nego dobar i ovom prilikom sakupljena je velika količima pesticidnog ambalažnog otpada koji će se dalje skladištiti u skladu sa odgovarajućim propisima.\nU akciju koju je organizovao Grad Sombor u saradnji sa PSS „Sombor“ doo Sombor i SECP-om uključio se i član Gradskog veća za oblast zaštite životne sredine Slobodan Stanić.\nSakupljanje ambalažnog otpada od sredstava za zaštitu bilja nastavlja se i narednih dana po sledećem rasporedu:\nGrad Sombor 8:00-11:00\nU svim naseljenim mestima mesto sakupljanja je ispred mesnih zajednica, a za mesne zajednice na području Grada Sombora kao i salaška i prigradska naselja mesto sakupljanja je u objektu Poljoprivredne stručne službe „Sombor“ na obilaznici, Industrijska zona bb, JUG 3 (preko puta Hipodroma).\nisperite ambalažu najmanje tri puta odmah nakon njenog pražnjenja,\nbezbedno čuvajte na Vašem imanju i\npredajte ovlašćenom operateru na lokaciji preuzimanja u zakazano vreme.\nTags: Akcija, ambalažni otpad, pesticidni otpad


Berza: Globos osiguranje dobitnik dana, najtrgovaniji NIS - B92.net\nBeograd -- Trgovanje akcijama na Beogradskoj berzi poslednjeg radnog dana u nedelji je posustalo, dok su BELEX indeksi zabeležili mešovite rezultate.\nIndeks BELEX15 je oslabio 0,1 posto na 754,87 poena, ali na nedeljnom nivou beleži dobitak od 1,5 odsto, dok je BELEXlajn skoèio 1,3 procenta na 1.577,04 poena, a u odnosu na prošlu nedelju ojaèao je gotovo dva odsto.\nNajveæi promet na tržištu akcija imala je Naftna industrija Srbije, u iznosu od približno dva miliona dinara (1,97 miliona), uz pad cene od 0,3 odsto na 681 dinar.\nGalenika Fitofarmacija se zadržala na 2.800 dinara, ostvarivši trgovanje vredno više od 0,5 miliona dinara, a Aerodrom "Nikola Tesla" je isprometovan za pola miliona dinara po nepromenjenoj ceni od 850 dinara.\nObièna akcija Komercijalne banke skliznula je 0,4 procenta na 3.400 dinara, uz realizaciju od 0,4 miliona dinara, a gubitak je zabeležila i njena preferencijalna akcija, za treæinu procenta, i zakljuèena je na nivou od 1.206 dinara, uz promet od 0,1 milion dinara.\nDobitnike su predvodili Globos osiguranje, èija je akcija uzletela skoro 30 odsto na 300 dinara, uz zanemarljivo trgovanje, te Jubmes banka, koja je ojaèala za 21,8 procenata na 7.200 dinara, uz neveliki promet.\nStrani investitori su u ukupnom prometu na tržištu akcija imali udeo od 9,99 odsto, pri èemu u kupovini 3,25 procenata, a u prodaji 16,72 odsto.


Holló Company - Hollo Company - O nama\nPreduzeće “Hollo Company” osnovano je 10.01.2011. godine sa ciljem, da obezbedi finansijsku i logističku podršku za Poljoprivrednu Zadrugu “Nagyret”, pošto u to vreme članovi zadruge “Nagyret” nisu mogli finansirati ulaganja potrebna za izgradnju silosa. Porodica Holo je prihvatila zadatak da obezbedi finansijska sredstva i da svoje izgrađene silose izdaje u zakup zadruzi, podelivši tako sa drugima svoje dugogodišnje iskustvo u oblasti poljoprivredne proizvodnje i kooperacije.\nDirektor zadruge, Holo Robert je do 2017. godine aktivno učestvovao u radu oba poslovna subjekta, dajući smernice svojim sinovima Robertu, Ronaldu i Rolandu, kako bi zajedno omogućili najbolje rezultate poslovanja.\nRobert, Ronald i Roland su timskim radom postigli da se danas uspešno bave poljoprivrednom proizvodnjom ostvarujući vrhunske rezultate u ratarskoj proizvodnji na 1700ha uz upotrebu najmodernije mehanizacije i tehnologije.\nU saradnji sa stručnjacima iz Holandije, 2015. godine je osnovan VO centar za proizvodnju i distribuciju semena za veštačko osemenjavanje krmača “Topigs Norsvin AIM Doroslovo”, koji je neverovatrnom brzinom osvojio tržište u Srbiji, dokazujući neosporiv kvalitet u radu osnivača i zaposlenih. Razvijen je sistem koji kroz poljoprivrednu i stočarsku proizvodnju omogućuje ljudima na selu da lakše obavljaju svoju delatnost i jednostavnije dodju do zarade. Preduzeća koja su poslovno uvezana u sistem, broje trenutno oko 60 zaposlenih I obezbedjuju redovan prihod svojim porodicama.\nKao rezultat porasta kompanije i razvoja poslovanja, 2018. godine je otvorena najmodernija Topigs Norsvin nukleus farma svinja kapaciteta 860 krmača koja danas zajedno sa VO centrom snabdeva genetskim materijalom više od 60% tržišta proizvodnje svinja u Srbiji.


Neredi u Jerevanu: Protesti, hapšenja, vladina vozila naletela na demonstrante i policiju /video/ - Sputnjik Srbija\n11:44 25 Januar 2021\nNeredi u Jerevanu: Protesti, hapšenja, vladina vozila naletela na demonstrante i policiju /video/\n© Sputnik / Asatur Esaяnc\n14:14 24.12.2020 Preuzmite kraći link\nU Jerevanu je skoro 80 ljudi privedeno zbog učešća na protestu ispred zgrade vlade. Demonstranti ne odustaju od zahteva da premijer zemlje Nikol Pašinjan podnese ostavku.\n„U policijske stanice je danas dovedeno 77 osoba. To je ukupan broj, ali su mnogi već pušteni na slobodu“, rekao je sagovornik agencije.\nNaš reporter javlja da je jermenska policija tokom akcije protesta privela i Igora Hačaturova, sina bivšeg generalnog sekretara ODKB i nekadašnjeg načelnika jermenskog Generalštaba Jurija Hačaturova. Pored njega, priveden je i Zinavor Megrjan, sin legendarnog učesnika Prvog karabaškog rata Šagena Megrjana.\nIstovremeno, objavljen je i video-snimak na kojem je prikazano kako su vladini automobili probili kordon demonstranata kod zgrade vlade i faktički naleteli na građane i policajce. Na snimku se vidi i kako je jedna devojka pritisnuta između dva automobila.\nDemonstranti su danas protestovali i ispred zgrade Državnog tužilaštva.\nKako javlja naš izveštač, policijski kordon kod vlade sada je znatno oslabljen pošto su demonstranti napustili teritoriju zgrade vlade. Situacija u centru Jerevana mirna i nema sukoba sa snagama bezbednosti.\nPodsetimo, neredi i protesti opozicije u Jerevanu počeli su tokom noći 10. novembra, nakon što je premijer Jermenije, zajedno sa predsednicima Rusije i Azerbejdžana, usvojio trilateralnu izjavu o prekidu vatre u Nagorno-Karabahu i predaji Azerbejdžanu nekoliko regiona.\nJerevan: Demonstranti noće kod zgrade vlade, za sutra najavljeni veliki protesti /video/\nNastavak protesta u Jerevanu: Demonstranti postavili šatore u centru grada /video/\nhapšenja, protest, Jerevan


Konkursi za stipendije Ministarstva prosvjete i kulture RS – STUDOMAT.ba\nMinistarstvo prosvjete i kulture Republike Srpske objaviće konkurse za dodjelu stipendija studentima 25. oktobra 2013. godine.\nIzmeđu ostalih, mogućnost da dobiju stipendiju imaće uspješni studenti prvog, drugog i trećeg ciklusa studija na visokoškolskim ustanovama koje se finansiraju iz budžeta RS i uspješni studenti prvog ciklusa studija na visokoškolskim ustanovama koje se ne finansiraju iz budžeta RS sa najnižom prosječnom ocjenom 8.50.\nKonkurs za dodjelu stipendija biće raspisan i za studente prvog ciklusa studija sa prebivalištem u izrazito nerazvijenim opštinama RS sa najnižom prosječnom ocjenom 8,00.\nZa stipendije iz budžeta RS moći će da konkurišu i kandidati iz kategorije – ostali studenti prvog ciklusa studija, sa najnižom prosječnom ocjenom 7,50 i to za sljedeće potkategorije: studenti iz socijalno ugroženih porodica što dokazuju isključivo rješenjem nadležnog centra za socijalni rad; studenti – civilne žrtve otadžbinskog rata, djeca poginulih boraca i djeca ratnih vojnih invalida od I do VI kategorije; studenti bez jednog ili oba roditelja; studenti iz porodica sa dva ili više studenata i studenti koji su bili smješteni u domove za nezbrinutu djecu ili u hraniteljske porodice do punoljetstva; studenti sa invaliditetom koji ne ostvaruju pravo na dodatak za pomoć i njegu drugog lica, te studenti koji su prvi put upisali prvu godinu studija na visokoškolskim ustanovama u Republici Srpskoj, a koji su tokom srednjoškolskog obrazovanja osvojili jedno od prva tri mjesta na međunarodnim olimpijadama na kojima učenici iz Republike Srpske imaju pravo učešća.\nMinistarstvo prosvjete 25. oktobra raspisaće i konkurs za dodjelu stipendija studenatima sa invaliditetom koji ostvaruju pravo na dodatak za pomoć i njegu drugog lica (sva tri ciklusa), a jedini kriterijum je da nisu obnovili upisanu godinu studija i da nisu stariji od 35 godina.\nOsim toga, biće raspisan i konkurs za dodjelu stipendija studentima studija u inostranstvu prvog, drugog i trećeg ciklusa studija sa najnižom prosječnom ocjenom 9,00 a dodjeljuju se studentima koji studiraju na studijskim programima koji se ne izvode u RS i na kojima se stiču zvanja za deficitarna zanimanja. U svakom konkursu biće navedeni osnovni i opšti uslovi i kriterijumi za dodjelu stipendija, kao i potrebna dokumentacija i prijava na konkurs.\nPrijava na konkurs podrazumijeva priloge koje studenti u periodu raspisivanja konkursa mogu pronaći na Portalu Vlade, na stranici Ministarstva prosvjete i kulture. Svi potrebni dokumenti ne smiju biti stariji od dana objavljivanja konkursa osim uvjerenja o državljanstvu i uvjerenja o prebivalištu koji ne smiju biti stariji od šest mjeseci.


Beta, B92 | 26. apr 2018.\nPredsednik Srbije Aleksandar Vučić izjavio je u Nišu da je izveštaj “Reportera bez granica“ o slobodi medija u Srbiji politička kampanja.\n“Interesantno je to što ’Reporteri bez granica’ govore o predsedniku koji u toj oblasti nema nikakve nadležnosti. To mu govori da je reč o političkoj kampanji“, naveo je Vučić.\nOn je tu istakao da se preduzimaju mere za bezbednost novinara i da će se i dalje preduzimati, kao i da veruje da će “Reporteri bez granica, koji sasvim sigurno nemaju političku konotaciju čim govore o predsedniku Vučiću zaduženom za tu oblast, biti zadovoljniji sledeće godine“.\nVučić je potom novinara koji mu je postavio pitanje o izveštaju “Reportera bez granica“ pitao da li ga je neko napao, na šta je novinar odgovorio da jeste na društvenim mrežama.\n“Pa mene na društvenim mrežama razapinju svaki dan, psuju mi oca i majku, govore da treba da me zakolju, napadaju mi decu zbog Kosova… Šta mi da radimo, da zabranimo da ljudi pišu šta žele“, rekao je Vučić.\n“Nije to tema, nego mediji“, odgovorio mu je novinar.\n“Nije vam tema šta god da vas pitam, nego ono što biste vi voleli da čujete. Postavili ste pitanje, moje je da vam odgovorim i odgovorio sam“, naveo je Vučić.\nOsim toga, predsednik Srbije je rekao i da je važno da se novinari osećaju bezbedno.\n“Šta god bih pokušao da regulišem na društvenim mrežama vi prvi biste me prvi optužili i rekli ’ukida medijske slobode, brani nam da kažemo šta imamo o njemu, o njegovoj zločinačkoj familiji, o ovima i onima’. Šta da radite, to je istina sa dva kraja, pokušaću više da se približim vama, a ne vi meni“, naveo je Vučić.\nSrbija je pala za deset mesta na listi medijskih sloboda koju je nešto ranije objavila organizacija “Reporteri bez granica“ u svom novom izveštaju.\nSrbija je sada na 76. mestu od ukupno 180 ispitanih zemalja prema izveštaju za 2018. godinu. U izveštaju za prošlu godinu bila je na 66. mestu. To je, uz Maltu, Češku i Slovačku, najveći pad u Evropi, a samim tim i na celokupnoj listi.\n“Pod predsednikom Aleksandrom Vučićem Srbija je postala zemlja gde je nebezbedno biti novinar, što je jasno prema alarmantnom broju napada na novinare koji nisu istraženi, rešeni ili kažnjeni i agresivnoj kampanji blaćena koju vode provladini mediji protiv istraživačkih novinara“, navodi se u delu izveštaja o Srbiji, a upravo je taj deo novinar citirao Vučiću u Nišu.\nOd zemalja regiona ispred Srbije su BiH (62), Hrvatska (69) i Albanija (75). Crna Gora je na mestu 103, a Makedonija 109. dok se na listi nalazi i Kosovo (78).\n„Svako ko pokuša da drugačije misli, propušta se kroz mašinu za mlevenje“\nVučića niko nije pozvao da potpiše deklaraciju\nAleksandar Vučić Indeks slobode medija Reporteri bez granica\n← Brnabić: Nisam stigla da pročitam pismo UNS, večeras ću\nGajović: Nova Medijska strategija do kraja godine →


Nutrino Lab voćni pire jabuka, kruška, dinja 200g cena akcija Srbija\nNutrino Lab voćni pire jabuka, kruška, dinja 200g cene\nTrenutno nemamo slike za Nutrino Lab voćni pire jabuka, kruška, dinja 200g\nEPonuda nije internet prodavnica već Vam omogućava da brzo i lako nađete Nutrino Lab voćni pire jabuka, kruška, dinja 200g po najjeftinijoj ceni. Naš cilj je da kupci budu što bolje informisani o ponudi Nutrino Lab voćni pire jabuka, kruška, dinja 200g na tržištu Srbije. Vrlo lako nalazite željeni proizvod za kategoriju Biljni namazi cene, ne morate da lutate od sajta do sajta za Nutrino Lab Biljni namazi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nutrino Lab voćni pire jabuka, kruška, dinja 200g sa PRODAVCEM. EPonuda ne može da garantuje potpunu tačnost specifikacije i slika za Nutrino Lab voćni pire jabuka, kruška, dinja 200g. Pre kupovine, podatke za Nutrino Lab voćni pire jabuka, kruška, dinja 200g proverite na sajtu PROIZVOĐAČA.


Vučić je dodao da nisu tačne spekulacije pojedinih medija da će u Nišu biti održana zajednička sjednica vlada Srbije i Albanije.\nOn je rekao da na sastanku sa Ramom 14. oktobra neće biti predsjednik samoproglašenog Kosova Hašim Tači i premijer Isa Mustafa, već nižerangirani kosovski politički predstavnici.\n"U Niš će doći i preduzetnici, privrednici i biznismeni, jer je cilj ovog susreta jačanje privredne saradnje i da što više albanskih građana trguje sa našim kompanijama", rekao je Vučić za "Politiku".\nOn naglašava da je veoma važno da Srbija i Albanija zajedno rade na ekonomskim projektima, koji će spojiti dvije države i dva naroda.\n"Takvi projekti biće od koristi građanima obe države", rekao je Vučić, naglasivši da je Srbija spremna za saradnju.\nList navodi da će 14. oktobra u Nišu biti održan i poslovni forum na kojem će se razgovarati o razvoju infrastrukture, koja uključuje i zajedničku izgradnju autoputa Niš - Tirana, ali i izradu niza projekata u regionu.


Bez značajnijih promena u turskoj vladi - Nova Borba\nBez značajnijih promena u turskoj vladi\nNajveću promenu predstavlja, izbor novog ministra za pitanja EU, pošto je Jildirim na to mesto imenovao portparola vladajuće stranke Omera Čelika umesto Volkana Bozkira koji je do sada bio na toj dužnosti.\nNovoimenovani turski premijer Binali Jildirim objavio je danas novi sastav vlade, dva dana nakon što mu je predsednik Turske Redžep Tajip Erdogan poverio mandat za formiranje vlade, a u novom Kabinetu zadržana je većina ključnih ministara, osim ministra za pitanja Evropske unije.\nTako je Mevlut Čavušoglu ostao ministar spoljnih poslova, Efkan Ala ministar unutrašnjih poslova, a Bekur Bozdag je i dalje na čelu Ministarstva pravde, dok je Mehmet Simsek i u novom sastavu Kabineta potpredsednik vlade zadužen za ekonomiju, prenosi AFP.\nNajveću promenu predstavlja, međutim, izbor novog ministra za pitanja EU, pošto je Jildirim na to mesto imenovao portparola vladajuće stranke Omera Čelika umesto Volkana Bozkira koji je do sada bio na toj dužnosti.\nErdogan je danas odobrio novu vladu koju je njemu lojalni saveznik formirao uz obećanje da će sprovesti ustavne reforme kojim će se proširiti predsednička ovlašćenja, prenosi AP.\nJildirim, koji je na čelu vlade zamenio Ahmeta Davutoglua, imena članova novog Kabineta objavio je danas, posle sastanka sa Erdoganom.\nTurski predsednik je danas domaćin Svetskom humanitarnom samitu u Istanbulu, ali je nakratko napustio taj skup i vratio se u Ankaru kako bi odobrio Jlidirimovu vladu, navodi američka agencija.\nErdogan je Jildirimu (60) u nedelju poverio mandat da formira novu vladu, nakon što je Davutoglu podneo ostavku na tu dužnost usled razilaženja sa predsednikom po nizu pitanja, uključujući manjak Davutogluovog entuzijazma kad je reč o izmenama Ustava kako bi se predsedniku, koji ima pretežno ceremonijalnu funkciju, dodelila i izvršna ovlašćenja, navodi američka agencija.


Najava: 37. protest #1od5miliona u Beogradu - Aleksandre Vučiću, ne plašimo te se ni kada šalješ vojsku na nas! - #PočeloJe\nProtest #1od5miliona ove subote šeta protiv nasilja i prebijanja neistomišljenika vlasti, rodne diskriminacije, ali i zloupotrebe i ponižavanja vojske od strane predsednika Srbije Aleksandra Vučića.\nNa početku protesta obratiće se jedan od organizatora protesta #1od5miliona Srđan Marković koji je prošle subote prebijen od strane obezbeđenja predsednika upotrebom prekomerne sile zbog čega je iste večeri završio u Urgentnom centru.\nRTS ćemo podsetiti da je javni servis koji plaćaju svi građani Srbije i da je kao takav dužan da obavesti o prebijanju mladih i reagovanju vojske van ovlašćenja i ingerencija.\nTakođe ćemo ga podsetiti da nastavlja sa režimskom propagandom, puštajući samo jednu stranu da o istom događaju govori, a da pritom ne izveštava objektivno o tome šta se tamo desilo.\nJasno ćemo poručiti RTS-u da je partijsko glasilo, i da mu ni prebijen student od strane vojske koja neovlašćeno reaguje nisu dovoljni da počne da radi svoj posao, a to je istinito izveštavanje u interesu građana Srbije.


Oko 200.000 građana zbog gubitka sporova sa bankama moraće da plati i do 50.000 dinara troškova - Biznis.rs\n24.9.2021 14:25 Autor: Marija Jovanović 0\nNezadovoljni promenom pravnog stava Vrhovnog kasacionog suda (VKS) kojim banke imaju pravo da naplaćuju troškove obrade kredita i troškove osiguranja stambenih kredita, advokati su...\nNezadovoljni promenom pravnog stava Vrhovnog kasacionog suda (VKS) kojim banke imaju pravo da naplaćuju troškove obrade kredita i troškove osiguranja stambenih kredita, advokati su se i danas u znak protesta okupili ispred zgrade VKS u Nemanjinoj, na drugom po redu protestu pod nazivom “Ni korak nazad”.\nNjihov jedini zahtev je da VKS povuče doneti stav koji je na štetu građana i isključivo u korist bankarskog sektora, kaže za Biznis.rs advokat iz organizacije protesta Čedomir Kokanović.\n“Ovo je advokatski i narodni protest, jer se tiče i advokata koji rade tu vrstu sporova i građana koji su tužili banke. Za njih je ovo lična finansijska katastrofa jer ima oko 200.000 takvih sporova, što znači da će toliko građana zajedno sa svojim porodicama, što je oko 500.000-600.000 ljudi u Srbiji, biti oštećeno za 30.000 do 50.000 dinara troškova spora. Nešto što su očekivali da će dobiti oni će izgubiti i biće dužni da plate bankama”, navodi Kokanović i dodaje da ovo predstavlja katastrofalno narušavanje pravne sigurnosti, bez obzira na sve one koji su direktno uključeni, bili to advokati ili njihovi klijenti.\n“Mi imamo tri godine jedinstvenu sudsku praksu koja kaže jedno, a onda pod pritiskom bankarskog lobija i države Vrhovni kasacioni sud, koji treba da bude nezavistan, preko noći sve okrene naopačke. I upravo zato što je praksa VKS bila takva i rekla da građani imaju određena prava svi oni tužili su banke, da bi se preko noći taj stav promenio, a sve to tera u bankrot pola miliona građana i njihovih porodica.\nZbog toga, advokati jednoglasno traže da se ovaj stav povuče jer nazad nema, kaže naš sagovornik.\n“Jednostavno, mi ovo sada moramo da branimo i tražimo da se ovaj stav povuče. Ne želim da ulazim u formalizam i šta kaže pravilnik, da li to može ili ne. Kako su se sastali da kažu to što su rekli, tako isto moraju da kažu da to više ne važi”.\nNa pitanje šta je savet građanima koji se masovno pitaju da li je vreme da povlače tužbe protiv banaka koje su podneli, Kokanović objašnjava da je u ovom trenutku suviše rano za bilo kakvu odluku.\n“Mi znamo da se u našoj zemlji stvari ne rade po pravilima i ustaljenim procedurama već po pritisku i ako naš pritisak bude dovoljno jak mi ćemo isterati tu stvar na čistac. Ako se eventualno desi da mi u tome ne budemo uspešni, neka svako razgovara sa svojim advokatom i donese odluku u zavisnosti od sopstvene konkretne situacije”, kaže on.\nKokanović ističe da su advokati razočarani reakcijom Advokatske komore Srbije, da ovo nije prvi put jer je reč o nizu razočaravajućih poteza i da AKS ni do sada u više navrata nije koristila snagu koju advokatura ima.\n“Advokatska komora Srbije pokazala je da nije nezavisna institucija, da ne radi za svoje članstvo, već isključivo za lične privilegije rukovodstva i po političkom diktatu izvršne vlasti“, zaključuje naš sagovornik.\nDugovi za kredite bankama u Srbiji dosegli 2.958 milijardi dinara


Beta 25. maja 2017. 20:55\n„Nije učestvovao u krivičnom delu, samo je izveštavao o situaciji u Makedoniji, jer Srbija mora da zna kako se ta situacija može odraziti na nacionalne i državni interese“, rekao je Dačić novinarima u Beogradu i dodao da u Sobranju u noći kada su u njega upali demonstranti nije bilo gradjana Srbije.\nPo njegovim rečima, Živaljević nije uradio ništa da naruši Bečku konvenciju i diplomatske protokole, da je njegov posao da informiše šta se dešava u Makedoniji i da li u tim dešavanjima učestvuju i gradjani Srbije.\nUpitan s kim je Živaljević ušao u Sobranje, Dačić je rekao: „E, da ja vama kažem sad“, a potom pročitao spisak imena ljudi iz Makedonije koji su u Srbiji organizovali proteste protiv premijera Aleksandra Vučića i naveo da o tome Makedoniju obaveštavaju već dve godine.\nOn je kazao i da se neki koji su bili „najbrutalniji u upadu u Skupštinu“, sada možda kriju u „južnim opštinama“ Srbije.\nUpitan da li očekuje pogoršanje odnosa s Makedonijom, Dačić je rekao da je sinoć razgovarao sa makedonskim ministrom spoljnih poslova i da mu on ništa nije spomenuo o Živaljeviću, a da je mandatar za sastav nove vlade Zoran Zaev rekao samo da službe to treba da reše izmedju sebe.


"Sviraj kraj korupciji"\nRegionalna antikorupcijska inicijativa organizovala je performans pod nazivom “Sviraj kraj” i pozvala građane da prijave korupciju. Manifestacija je organizovana uz podršku Evropske unije u okviru regionalnog projekta “Prekinimo ćutanje”.\nObuhvatala je uništavanje novčanica na specijalnoj mašini kojom je simbolično predstavljeno kako korupcija jede novac. Građanima je bilo omogućeno da pritiskom na taster zaustave mašinu za uništavanje novca i na taj način simbolično spreče korupciju i kako je objašnjeno dalje uništavanje svog novca.\n„Korupciji možemo stati na kraj ako odlučimo da ne budemo deo nje. Ne zaboravimo da borba protiv korupcije počinje od pojedinca. Podržavamo uzbunjivače koji se nesebično hrabro prijavljuju protiv korupcije i stavljaju se u službi javnog interesa“, rekao je menadžerka projekta “Prekinimo ćutanje” Elmerina Ahmetaj Hrelja.\nPerformansu je prisustvovao i direktor kosovske Agencije za borbu protiv korupcije Šaip Havoli, koji je ukazao na ulogu i značaj uzbunjivača u sprečavanju korupcije.\n„Kao deo saradnje, želimo da pomognemo zaštiti uzbunjivača, što je nova tema. Do sada je Agencija za borbu protiv korupcije razvila veliki broj aktivnosti. Angažovali smo preko 170 odgovornih zvaničnika, kod kojih uzbunjivači u javnim institucijama mogu da se prijave“, naveo je Havoli.\nZakon o zaštiti uzbunjivača na Kosovu je usvojen pre dve godine.\n„Tokom 2019. godine imali smo pet slučajeva signalizacije, tokom 2020. godine i ove godine imamo četiri slučaja. U budućnosti bismo trebali da ih imamo što više. Ovaj projekat je u toku i mi zajedničkim naporima ohrabrujemo uzbunjivače da prijavljuju zloupotrebu javnog novca”, rekao je Havoli.\nRegionalna antikorupcijska inicijativa je međuvladina organizacija posvećena je borbi protiv korupcije u Jugoistočnoj Evropi. “Sviraj kraj” deo je edukativno-informativne kampanje koju Regionalna antikorupcijska inicijativa realizuje uz finansijsku podršku Evropske unije u okviru projekta “Prekinimo ćutanje: Unapređenje politika i kulture prijavljivanja korupcije od strane uzbunjivača na Zapadnom Balkanu i u Moldaviji”.


Predsednica Atifete Jahjaga susrela se sa u barunicom Catherine Ashton - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Atifete Jahjaga susrela se sa u barunicom Catherine Ashton\nPredsednica Republike Kosova, g-đa Atifete Jahjaga, imala je susret sa Visokom predstavnicom EU za spoljnu politiku i bezbednost, barunicom Catherine Ashton. Predsednica Kosova je rekla da Kosovo i njezin narod moraju imati jasan put za liberalizaciju viza i za kontraktualne odnose sa EU u ekonomskoj saradnji.\nOna je rekla da to ima simboliku , jer je Kosovo deo Evrope, ima evropsku budućnost i isto tako dosadašnja pomoć međunarodne zajednice je bila uspešna.\nPredsednica Jahjaga je rekla da dijalog između Kosova i Republike Srbije, uz posredovanje EU, mora imati uspeha i da su rezultati već vidljiv, ali mora se još više raditi za komuniciranje i objašnjenje dogovora i koristi za građane obe zemlje.\nOna je rekla da će EULEX biti uspešan kada završi misiju i kada prenosi nadležnosti na institucije Kosova, to se može postići samo tesnom saradnjom sa svim strukturama i institucijama Republike Kosova.\nVisoka predstavnica EU, barunica Catherine Ashton, istakla da je jasno da Kosovo ima evropsku budućnost i to je normalno određen put i za sve ostale zemlje, kriteriji moraju se ispuniti i nisu posebnost samo za Kosovo. Ona je rekla da Kosovo mora imati bolju saradnju i koordinaciju sa misijom EULEX-a i KFOR-om . Što se tiče akcije na severu Kosova, g-đa Ashton je rekla “nezadovoljni smo unilateralnom akcijom i da se to ne treba ponoviti”.\nG-đa Ashton je potsticala Predsednicu da nastavlja rad sa zajednicama na Kosovu.\nG-đa Ashton je rekla da započeti dijalog počeo dati rezultate i mora se nastaviti u tom duhu i da obe zemlje moraju da komuniciraju i da objašnjavaju korist postizanja tih dogovora.\nObe sagovornice su se dogovorile da komuniciranje između Republike Kosova i EU bude češće i redovnije, kako bi se evidentirali napreci i da se pronalaze praktična rešenja.


SRS: Ako se Vučić ne slaže sa izjavama Premijerke – neka je smeni! – Balkanekspresrb.rs\nNa tradicionalnoj konferenciji za novinare u Srpskoj radikalnoj stranki novinarima se obratio kandidat ove stranke za gradonačelnika Beograda Miljan Damjanović.\nReko je da Srpska radikalna stranka insistira da se Vučić, kao predsednik Srbije, izjasni da li Ana Brnabić ima njegovu podršku za antirusku politiku koju namerava da sprovodi sa kao predsednica Vlade. Ukoliko nastavi da ćuti, biće jasno da je izabrao Evropsku uniju i da mu je priča o saradnji sa Ruskom Federacijom služila za predizbornu kampanju i obmanjivanje birača.\nTakođe će biti jasno da je gospođu Brnabić, ustvari podmetnuo građanima Srbije za premijera zato što je znao da je ona dovoljno prozapadna i dovoljno nemoralna da Srbima, preko američke agencije Blumberg, poruči da će u Vučićevo ime voditi politiku koja će Srbiju voditi ka Evropskoj uniji. Zato možemo očekivati i da će nas uskoro obavestiti da nam je zapravo NATO bolji saveznik od bratske Ruske Federacije, kaže kandidat za gradonačelnika srpskih radikala dodajući da “osim što se nedvosmisleno (u svojoj izjavi za ovu američku agenciju) odrekla saradnje sa Ruskom Federacijom, Ana Brnabić je najavila i da će se u budućnosti zapravo odlučivati o statusu lažne „države Kosovo“ i na taj način je obelodanila da za nju Kosovo i Metohija nisu sastavni deo Srbije”.\n-Ukoliko se Aleksandar Vučić ne slaže sa državnom politikom Ane Brnabić po pitanju Ruske Federacije i Kosova i Metohije, neka to javno kaže i neka od svojih narodnih poslanika pod hitno zatraži da se odmah smeni Ana Brnabić sa funkcije predsednika Vlade, pre nego što nanese nenadoknadivu štetu za Srbiju i srpski narod.\nMiljan Damjanović je je rekao da će novi narodni poslanik Srpske radikalne stranke u Narodnoj skupštini biti diplomirani defektolog Ružica Nikolić, zamenica generalnog sekretara Srpske radikalne stranke.♦\nTagsAleksandar Vučić Ana Brnabić Miljan Damjanović SRS


Komisija učestvovala na međunarodnim konferencijama o konkurenciji u Berlinu « Komisija za zaštitu konkurencije\nObrasci i modeli\nAktuelnosti > Međunarodne aktivnosti\nKomisija učestvovala na međunarodnim konferencijama o konkurenciji u Berlinu\nPredstavnici Komisije za zaštitu konkurencije Republike Srbije učestvovali su na 21. ICN godišnjoj konferenciji i 21. međunarodnoj konferenciji o konkurenciji u Berlinu, čiji je domaćin bilo nemačko telo za zaštitu konkurencije Bundeskartelamt (Bundeskartellamt).\nNemačka komisija za zaštitu konkurencije je spojila dva najpoznatija međunarodna događaja koja se bave politikom zaštite konkurencije i primenom prava o zaštiti konkurencije, i to Međunarodnu konferenciju o konkurenciji (IKK) i Godišnju konferenciju Međunarodne mreže za zaštitu konkurencije (ICN). Međunarodna konferencija o konkurenciji je pokrenuta 1982. godine u Berlinu od strane nemačke komisije za zaštitu konkurencije, i od tada se održava svake druge godine. Ove godine Bundeskartelamt je takođe organizvao i godišnju konferenciju ICN, Međunarodne mreže za zaštitu konkurencije koja je osnovana 2001. godine, koja danas ima 140 agencija članica iz 130 jurisdikcija.\nGlavne teme bile su pitanja odnosa prava i politike zaštite konkurencije sa drugim oblastima, pre svega sa zaštitom potrošača i pristupom i korišćenjem poverljivih podataka, regulatorne i druge mere neophodne za uspostavljanje i jačanje konkurencije na tržištima digitalnih plarformi, kao i druga aktuelna pitanja iz oblasti antitrasta, ocene koncentracija, zastupanja zaštite konkurencije i sl.\nKonferencijama je prisustvovalo oko 450 učesnika iz preko 80 zemalja, najviših predstavnika tela za zaštitu konkurencije, sudija, profesora univerziteta, anti-trust advokata/pravnika, predstavnika nemačkih ministarstava i drugih organa vlasti, međunarodnih kompanija itd.


PORTAL: Zemlja nepismenih puna genijalaca\nTreću godinu zaredom je student generacije na prestižnom američkom univerzitetu „Jejl“, koji su pohađali mnogi predsednici SAD, Srbin – dvedesetpetogodišnji Lazar Krstić iz Niša. Pre četiri godine ovaj genijalac, inače član Mense, bio je nezanimljiv našem Ministarstvu za nauku koje mu je te godine ukinulo stipendiju. Čudna odluka, s obzirom na to da bi takvi ljudi trebalo lako da se prepoznaju među 1.350.000 nepismenih i slabo obrazovanih, koliko ih ima u Srbiji.\nLazarev slučaj nije usamljen. Veliki broj naših ljudi studira ili radi na uglednim svetskim univerzitetima poput Harvarda, Oksforda, Kembridža, Stanforda, Kolumbije, Hejdelberga ili su već na dobrim pozicijama u velikim svetskim kompanijama kao što su „Majkrosoft“, „Mek Donalds“, NASA, ARRI…\nVelika većina njih danas bi bila potpuno nepoznata da je ostala u Srbiji jer naša zemlja ne samo da ne ulaže u genijalnost, već ne radi ništa da promeni sliku o nama kao nepismenoj, nerazvijenoj i neobrazovanoj naciji.\nUvećajte grafiku ovde\nPalac umesto olovke\nTo potvrđuju i brojne domaće statistike prema kojima je više od polovine odraslih građana Srbije u rasponu od nepismenih do nesvršenih srednjoškolaca, tačnije 3,5 odsto je nepismeno, 6,5 odsto nikada nije išlo u školu, 22 odsto nema kompletno osnovno obrazovanje, a 24 odsto nije završilo srednju školu.\nOd onih koji i upišu fakultet, oko 45 odsto studije nikad ne završi, dok broj diplomiranih na evropskim univerzitetima ide i do 80 odsto. To nas, prema istraživanjima iz 2007. godine, stavlja na začelje evropske liste.\nKoren svega toga leži još u osnovnom obrazovanju, što pokazuju rezultati PISA testova, programa koji meri koliko su učenici na kraju opšteg obrazovanja (15 godina) pripremljeni za nastavak školovanja i snalaženje u savremenom tehnološkom društvu. Rezultati sa poslednjeg testiranja iz 2006. godine svrstali su nas pred kraj liste u sve tri kategorije – prosečna postignuća u oblasti prirodnih nauka, matematike i razumevanja pročitanog teksta. Definitivno nam najteže ide treća kategorija, a stručnjaci smatraju da će ovogodišnje istraživanje na tom polju pokazati još gore rezultate.\n– Na osnovu trenda iz 2003. i 2006. godine od kada se PISA testovi rade kod nas, a budući da se u obrazovnom sistemu za poslednje tri godine nije ništa drastično promenilo, očekujem da će rezultati prosečnih postignuća iz prirodnih nauka i matematike ostati isti, dok će se kod razumevanja pročitanog teksta nastaviti osetni pad – smatra Dragica Pavlović-Babić, nacionalni koordinator PISA projekta.\nDa je razumevanje onoga što pročitaju problem za naše đake, pokazalo je i nedavno istraživanje prema kome čak 40 do 50 odsto naših učenika izađe iz osnovne škole funkcionalno nepismeno. To praktično znači da nisu u stanju da razumeju malo duži i složeniji tekst, već samo kratke i jednostavne rečenice s jednom informacijom!\nS druge strane, ne prođe mnogo a da u novinama ne pročitamo kako su naši učenici i studenti osvojili brojne nagrade na međunarodnim takmičenjima iz matematike, fizike, raznih prirodnih nauka. Brojni su i naši studenti koje su oberučke prihvatili prestižni svetski univerziteti dodelivši im skupe stipendije, kao i naši građani koji su na veoma dobrim pozicijama u multinacionalnim kompanijama.\nOsim toga, broj članova domaće Mense poslednjih godina varira između 1.000 i 1.200, što je, kako kaže Ranko Rajović, izvršni direktor ove organizacije koja okuplja natprosečno inteligentne, iznad svetskog proseka.\nNacionalni koeficijent inteligencije (IQ) inače je nemoguće izmeriti. Kako objašnjava Rajović, računa se da je svetski prosek 100, a da je u celom svetu dva odsto stanovnika za Mensu, odnosno ima IQ veći od 148.\nSistem i motivacija\nKako smo došli do toga da je zemlja nepismenih izrodila brojne, danas svetski poznate genijalce?\nOsim loše postavljenog obrazovnog sistema koji nas tera da bubamo suvoparne činjenice, a ne uči nas kako da naučeno i primenimo, jedan od razloga je i – motiv.\n– To što neko ima IQ veći od 148 ne znači da je genijalac, već samo da ima potencijala da to postane. Od motivacije unutar porodice, obrazovnog sistema, društva uopšte, zavisi da li će ta osoba svoj potencijal iskoristiti ili ne – ističe Rajović, i navodi primer jednog člana Mense koji je saznavši da pripada grupi natprosečno inteligentnih, što je ga je posebno motivisalo, u 45. godini upisao Akademiju lepih umetnosti i završio u roku kao student generacije!\nProfesor Beogradskog univerziteta Srbijanka Turajlić slaže se da je naš problem to što je čitav obrazovni sistem usmeren na memorisanje činjenica, a savremeno društvo, nastalo u razvoju tehnologija, ne očekuje da direktno primenjujete nabubane činjenice, već da kombinovanjem onoga što znate dođete do spoznaje kako nešto treba uraditi.\n– Zato naši đaci prolaze veoma loše na PISA testovima, jer nisu naučeni da uče, već da bubaju. Kada bi ti testovi bili prilagođeni našem sistemu obrazovanja, odnosno golom nabrajanju činjenica, mi bismo verovatno bili među najboljima – smatra Turajlićeva.\nPrema njenom mišljenju, situacija sa studentima je veoma slična – u svakoj generaciji postoji procenat briljantnih, koji bi to bili i bez pomoći profesora, a njen utisak je da se mnogo manje radi s onim studentima i đacima kojima je pomoć daleko potrebnija.\nA ono što je nama kao zemlji najpotrebnije definitivno je pamet – mogućnost da prepoznamo, motivišemo i zadržimo svu onu inteligenciju koju druge zemlje umeju i te kako da cene, ali i iskoriste za napredak svog društva.\nОбјавио ADMIN у 11:10


Srpski delegati Vijeća naroda za promjenu Ustava RS-a - Klix.ba\nKlub srpskih delegata u Vijeću naroda Republike Srpske podržao je danas aktivnosti za promjenu Ustava RS-a kroz usvajanje amandmana.\nPredsjednik ovog kluba Staša Košarac je nakon današnje sjednice u Banjoj Luci izrazio punu podršku prijedlogu ustavnog amandmana koji predviđa da se nadležnosti s RS-a na institucije BiH mogu prenositi samo na način definiran za promjenu Ustava RS-a.\nPodržan je i prijedlog da glavni grad RS-a bude Banja Luka kao administrativni centar tog bh.entiteta, a da Istočno Sarajevo u budućem Ustavu RS-a dobije status grada, što bi pokazalo jasno opredjeljenje za ravnomjernim razvojem RS-a.\nKošarac je rekao da Klub delegata iz reda srpskog naroda podržava Vladu i njene aktivnosti koje su usmjerene na poboljšavanje ekonomsko-socijalnog statusa građana RS-a, stvaranje povoljnijeg poslovnog ambijenta i poboljšanje uvjeta u sektoru zdravstva i socijalne zaštite.\nTakođer, Klub srpskih delagata dao je i maksimalnu podršku timu MUP-a RS-a koji radi na pitanjima istraživanja i procesuiranja ratnih zločina.\nNa sjednici ovog kluba ocijenio je i da nisu povrijeđeni vitalni interesi tog naroda aktima usvojenim na 16. redovnoj i na 6. posebnoj sjednici Skupštine RS-a.


Sarkozi optužen za zločinačko udruživanje zbog saradnje sa Gadafijem - 16.10.2020, Sputnik Srbija\nBivši predsednik Francuske Nikola Sarkozi optužen je za „zločinačko udruživanje“ u okviru istrage zbog sumnji da je nekadašnji libijski lider Muamer el Gadafi... 16.10.2020, Sputnik Srbija\n„Sa ogromnim zaprepašćenjem sam saznao za te nove optužbe“, napisao je Sarkozi na Fejsbuku.\n„Znam da će istina pobediti pre ili kasnije. Prolazim kroz ovo novo iskušenje i molim sve koji su mi verovali i koji mi veruju da shvate da ću na kraju dokazati svoju apsolutnu nevinost“, poručio je Sarkozi.\nTo je već četvrta optužba protiv Sarkozija u okviru tog slučaja. Prema članu o formiranju kriminalne grupe Sarkoziju preti kazna zatvora do deset godina. Sarkozi negira sve optužbe iznete protiv njega, prenosi agencija Frans pres.\n12 Oktobar 2020, 22:27


Kiril Lazarov napustio Barselonu u prešao u Nant | Sport | Ostali sportovi\n"Rukometni Mesi" napustio Barselonu 0 Podijeli Podijeli na facebook Podijeli na twitter Podijeli na viber Pošalji na mail\n"Rukometni Mesi" napustio Barselonu\n18.02.2017. / 17:25\nJedan od najboljih igrača sveta pojačao je Nant, gde su oduševljeni.\nJedan od najboljih rukometaša sveta u poslednjih 15, pa i više godina, makedonski as Kiril Lazarov, napustio je Barselonu.\nTo je, s obzirom na to šta Lazarov predstavlja u svom sportu i koliko je Barselona uspešna u rukometu, jedna od vesti sezone u Barseloni, Kataloniji, a naročito - Makedoniji!\nRukometaš Barselone i kapiten reprezentacije Makedonije od naredne sezone će igrati za francuski klub Nant, preneli su danas makedonski mediji. Najbolji makedonski rukometaš, posle četiri godine u katalonskom klubu, potpisao je dvogidišnji ugovor sa Nantom, do juna 2019.\nTrener Nanta Tjeri Anti nazvao je Lazarova "rukometnim Mesijem" i istakao da francuski klub njegovom dolaskom "ulazi u novu dimenziju".\nLazarov je za klupski sajt rekao da je zadovoljan jer prelazi u klub koji iz godine u godinu napreduje i da će noseći dres Nanta moći da igra u jednom od najboljih šampionata na svetu i u Ligi šampiona. Jedan od najboljih svetskih rukometaša, Lazarov, koji igra na poziciji desnog krila, za reprezentaciju Makedonije postigao je više od 1.000 golova na zvančnim utakmicama.\nNa poslednjem Svetskom prvenstvu, u januaru ove godine, bio je najbolji strelac sa 50 golova, iako je makedonska reprezentacija stigla samo do osmine finala.


Sastanak sa Satlerom: Bez Revidirane strategije neće biti finansijske podrške EU | Krupljani.BA\nSastanak sa Satlerom: Bez Revidirane strategije neće biti finansijske podrške EU\nSastanku su prisustvovali specijalni predstavnik Evropske unije za BiH ambasador Johann Sattler, ministar pravde BiH Josip Grubeša, ministrica vanjskih poslova Bisera Turković, glavna tužiteljica Tužiteljstva BiH Gordana Tadić i zamjenik ministra pravde BiH Nezir Pivić.\n– Drago mi je da ćemo čuti kako i što možem učiniti da se ovaj značajan dokument za vladavinu prava napokon usvoji – rekao je ministar Grubeša.\nU saopćenju se navodi da je ambasador Sattler upoznao prisutne da žrtve mogu biti zabrinute, ali da se ta zabrinutost suštinski ne odnosi na Strategiju. Upoznao je prisutne da bez usvojene Revidirane Strategije neće biti finansijske potpore od strane EU putem IPA sredstava.\nJasno je iznio stav da je za Evropsku uniju ovo pitanje od velike važnosti, i ako se ne nađe način da se Revidirana strategija usvoji, Bosna i Hercegovina će se dovesti u vrlo neugodan položaj – navodi se u saopćenju.\nMinistrica Turković je upoznala nazočne s razlozima za glasanje protiv Revidirane strategije na prošloj sjednici Vijeća ministara BiH i iznijela stavove kojima se približila iznalasku rješenja izlaska iz ove situacije.\nSugovornici sastanka obvezali su se nastaviti konzultacije kako bi pronašli rješenje da Strategija kao jedan od 14 prioriteta EU bude u što kraćem periodu usvojena – saopćeno je iz Ministarstva pravde BiH.


Ministaka Zorana Mihajlović pozvala građane da se vakcinišu - GEM info\nBeograd Lazarevac Obrenovac Vesti Zdravlje\nMinistaka Zorana Mihajlović pozvala građane da se vakcinišu\n13. marta 2021. Redakcija 0 Comments Energetika, eps, Kovid 19, Vakcinacija, Zorana Mihajlović\nPotpredsednica Vlade i ministarka rudarstva i energetike Zorana Mihajlović pozvala je građane Srbije da se vakcinišu i sačuvaju svoje zdravlje i na taj način pomognu ekonomskom razvoju Srbije. Ona je novinarima u Obrenovcu, nakon obilaska radova na izgradnji postrojenja za odsumporavanje dimnih gasova u Termoelektrani “Nikola Tesla A”, rekla da je vakcinacija jedan od osnovnih uslova da radimo i naglasila da država koja ne radi može biti suočena sa ekonomskim problemima.\nNakon obilaska radova na izgradnji postrojenja za odsumporavanje u obrenovačkoj Termoelektrani “Nikola Tesla A”, ministarka rudarstva i energetike Zorana Mihajlović izjavila je novinarima da sva gradilišta u našoj zemlji rade, te da je tako bilo i tokom prošle godine, a da ovo gradilište u Obrenovcu radi u dve smene. Naglasila je da je veoma važno da se građani vakcinišu i na taj način sačuvaju svoje zdravlje, ali i ekonomiju Srbije.\nMinistarka Mihajlović je rekla da je najvažniji zadatak naše zemlje, tokom predsedavanja Energetskoj zajednici, energetska tranzicija. Podsetila je i da su pripremljena četiri nova zakona, među kojima je onaj o obnovljivim izvorima energije.\nOva godina je ključna za donošenje određenih odluka u oblasti energetike, koji mogu da nam obezbede budući zeleni razvoj, zaključila je ministarka Mihajlović.\nShare the post "Ministaka Zorana Mihajlović pozvala građane da se vakcinišu"\n← Hitna intervencija JP Toplifikacija u centru grada\nOtac Dositej Hilandarac – Pripreme za Vaskršnji post →